text:
Өфөлә эшҡыуарҙар форумы үтә
Бөгөн Өфөлә, Нефтселәр Мәҙәниәт һарайында, "Банкылар. Страховкалау. Инвестициялар. Күсемһеҙ милек-2009" күргәҙмәһе сиктәрендә Башҡортостан Республикаһы эшҡыуарҙары форумы үтә. Уны ойоштороусылар — БР Милли банкы, республиканың Эшҡыуарлыҡ һәм сауҙа буйынса дәүләт комитеты, БР Сауҙа-сәнәғәт палатаһы, "Рәсәй терәге" дөйөм Рәсәй йәмәғәт ойошмаһының Башҡортостан төбәк бүлексәһе, Өфө ҡалаһының Эшҡыуарҙар союзы.
Форум үҙенсә бер быйыл февралдә үткән Эшҡыуарҙар съезында ҡабул ителгән ҡарарҙарҙы тормошҡа ашырыуға тәүге йомғаҡ яһау этабы булып тора. Съезда төбәктә бәләкәй һәм урта бизнесты үҫтереүгә йүнәлтелгән мөһим ҡарарҙар ҡабул ителгәйне. Атап әйткәндә, бизнесты ойоштороуҙың башланғыс этабында проекттарҙы финанслау (старт-ап), микрофинанслау, гарантия фонды средстволары иҫәбенә заемдар биреү, кредиттар буйынса процент ставкаһының бер өлөшөн субсидиялаштырыу кеүек эшҡыуарҙарға финанс ярҙамы кеүек саралар тикшерелгәйне.
Бөгөн форумда БР Эшҡыуарлыҡ һәм сауҙа буйынса дәүләт комитеты рәйесе Ринат Зәйнуллин билдәләүенсә, әҙерлек эштәренең күбеһе башҡарылған. БР Хөкүмәтенең Микрофинанслау үҙәге төҙөү, бәләкәй предприятиелар өсөн лизинг буйынса процент ставкаларын субсидиялаштырыу тураһында ҡарары проекты — раҫлау стадияһында, башҡа проекттар ҙа эшләй башлаған.
Форумда гарантия фонды аша заемдар биреү тураһында мәсьәлә айырым ҡуҙғатылды. Республикала 14 банк был программа буйынса фонд средстволары менән эшләргә теләк белдерҙе.
Шулай уҡ форумда эшҡыуарлыҡтың дәүләт һәм муниципаль заказға үтә алыу, венчур фондтары эше практикаһы, банкылар берләшмәһе менән баһалау бизнесы араһында мөнәсәбәттәрҙе көйләү кеүек темалар тикшереләсәк.


c: text/html

text:
Фото:
Нефтекамала “Ветеранға хат яҙ” акцияһы үтә
Фото:
Бөйөк Еңеүҙең 65 йыллығы алдынан Нефтекамала “Ветеранға хат яҙ” акцияһы үтә.
Бөйөк Ватан һуғышы йылдарында почта кешеләргә туғандары һәм яҡындары менән бәйләнеш тоторға ярҙам иткән, өйҙән килгән матур хәбәр һалдат күңелен йылытҡан, яугир рухын нығытҡан. Һәм бөгөн дә бик аҙ ҡалып барған ветерандарыбыҙ йылы һүҙгә һәм янындағыларҙың иғтибарына мохтаж. Ҡала округы хакимиәте сайтында ҡала халҡы – Бөйөк Ватан һуғышында ҡатнашыусыларҙың исемемлеге баҫылған, һәм һәр нефтекамалы уларға хат яҙып, рәхмәт һүҙҙәрен белдерә, Еңеүҙең етеп килгән 65 йыллыҡ юбилейы айҡанлы ветерандарҙы ҡотлай ала.
Өсмөйөш һалдат хаты формаһындағы хат-хәбәрҙәрҙе теләгән почта йәшнигенә төшөрөргә мөмкин. Нефтекама почтамты хеҙмәткәрҙәре уларҙы адресатына тапшырасаҡ.

robotstxt: allowed

filter: keep


text:
Фото:
Башҡортостанда «Еңеүгә салют» конкурсы дауам итә
Фото:
Республиканың ижади коллективтары Бөйөк Ватан һуғышында Еңеүҙең 65 йыллығына арналған “Еңеүгә салют” республика үҙешмәкәр художестволы ижад конкурсының зональ ярыштарында ҡатнашыуҙы дауам итә.
«Башинформ» агентлығына Республика халыҡ ижады үҙәге бүлеге начальнигы Эльвира Әхмәтйәнованың хәбәр итеүенсә, һуңғы ике этапты үҙҙәрендә Бәләбәй һәм Сибай ҡалалары ҡабул иткән.
Баһалама ағзалары Бәләбәй район хакимиәтенең мәҙәниәт бүлеге әҙерләгән фестиваль программаһын юғары баһалаған. Унда Бәләбәй, Дәүләкән, Туймазы, Әлшәй, Бишбүләк, Баҡалы, Йәрмәкәй, Саҡмағош, Шишмә, Шаран, Миәкә райондарынан ижади коллективтар һәм айырым башҡарыусылар ҡатнашҡан. Йәмғеһе 1300 кеше.
Республика халыҡ ижады үҙәге белгесе әйтеүенсә, һәр район конкурсҡа 40-45 минутлыҡ тематик концерт программаһын тәҡдим иткән. Күптәрендә урындағы тарихи, документаль, художестволы материалдар нигеҙендә театрлаштырылған элементтар ҡулланылған.
Сибайҙа Сибай, Межгорье ҡалаларынан, шулай уҡ Баймаҡ, Йылайыр райондарынан үҙешмәкәр артистар – барыһы 1000-гә яҡын кеше үҙҙәренең тематик программаларын тәҡдим иткән. Фестивлдә ҡатнашыуға “халыҡ” һәм “өлгөлө” исемен алған коллективтарҙың барыһы ла етди ҡараған. Бынан тыш, конкурс сиктәрендә район һәм ҡалалар ҡул эштәренән, фотоларҙан, һуғыш йылдарындағы экспонаттарҙан торған күргәҙмә, урындағы рәссамдарҙың картиналарынан экспозиция әҙерләгән.
“Еңеүгә салют” республика конкурсының киләһе зональ ярыштары 3 мартта — Аҡъяр ауылында (Хәйбулла районы), 4 мартта – Белорет һәм Учалы ҡалаларында, 6 мартта Стәрлетамаҡта үтә.


text:
Әссәләмү ғәләйкүм үә рәхмәтуЛлаһи үә бәрәкәтүһү! «Ваҡыт!» гәзитенә яңы ҡушымта өҫтәлеп сыға башлауына иғтибар иткәнһегеҙҙер. Иншә Аллаһ, был шулай даими ҡушымта булыр. Йәғни, кем «Ваҡыт!» гәзитенә яҙыла, ул шул рәүешле «Шәкерт»те лә уҡып бара аласаҡ.
«Ни өсөн кәрәк булды был? Был ике гәзит бер-береһенән нимәһе менән айырыла?» — тип аптырарһығыҙ.
Беренсенән, был ике гәзитте төрлө коллективтар сығара. «Ваҡыт!»ты башлыса Өфөлә эшләһәләр, «Шәкерт» иһә Мысырҙа ижад ителә. Алыҫ аранан тороп бергә эшләүе ҡыйыныраҡ, шуға күрә гәзит эсендә махсус ҡушымта сығара башлау – был йәһәттән бик отошло һәм уңайлы вариант.
Икенсенән, «Ваҡыт!»тың нәшер ителеүенә инде дүрт йыл тулды. Был үҙе ярайһы уҡ оҙон ғүмер. Был ваҡыт эсендә Башҡортостанда дин хәле лә бер ни тиклем үҫеште, аудитория ла үҙгәрҙе. Элек башҡортса дини баҫма сығыуы – үҙе үк ҙур ҡыуаныс булһа, хәҙер инде материалдарҙың сифаты һәм йөкмәткеһе яғынан яңы кимәлдәр тураһында уйлай башларға ваҡыт. Был махсус ҡушымта – ана шул яңы кимәлгә үрләп маташыуҙың бер күренеше ул.


text:
Рөстәм Хәмитов Рәсәйҙең һәм Башҡортостандың дәүләт наградаларын тапшырҙыФото: Андрей Старостин
Рөстәм Хәмитов Рәсәйҙең һәм Башҡортостандың дәүләт наградаларын тапшырҙы
Рөстәм Хәмитов Рәсәйҙең һәм Башҡортостандың дәүләт наградаларын тапшырҙыФото: Андрей Старостин
ӨФӨ, 2014 йыл, 30 декабрь. /«Башинформ» мәғлүмәт агентлығы, Әлим Фәйезов/.
30 декабрҙә Өфөлә Башҡортостан Президенты Рөстәм Хәмитов Рәсәй ФедерацияҺы һәм Башҡортостан Республикаһының дәүләт наградаларын тапшырҙы. Республиканың 49 алдынғы сәнәғәт, һаулыҡ һаҡлау, транспорт, социаль өлкә, торлаҡ-коммуналь хужалығы, мәҙәниәт һәм сәнғәт хеҙмәткәрҙәре маҡтаулы исемдәр, почет грамоталары менән бүләкләнде.
Яҡынлашып килгән Яңы йыл менән ҡотлап, республика башлығы уларҙың һәммәһе лә үҙҙәренең хеҙмәте менән ошо наградаларға лайыҡ булды тип билдәләне.
— Заманалар еңел түгел. Бөгөнгө көндә берҙәмлек, илебеҙ мәнфәғәте өсөн бергә эшләргә кәрәк. Барыһы ла быны аңлап етмәй, әммә кем аңлай, шулар намыҫлы хеҙмәт итә. Һис шикһеҙ, һеҙ шулар иҫәбендә. Һеҙ төрлө тармаҡтарҙа эшләйһегеҙ, башҡаларға өлгө булып тораһығыҙ, — тине Рөстәм Хәмитов.
Бүләкләнеүселәрҙең исемлеге менән БР Президентының рәсми сайтында танышырға мөмкин.


text:
«Урал Лото» компанияһы Шишмә район дауаханаһына ярҙам күрһәтте
Яҙҙың бүләктәрҙән һәм бәхетле йылмайыуҙарҙан башланыуы бик яҡшы. “Урал-Лото” хеҙмәткәрҙәренең яҙғы бер көндә Шишмә ҡасабаһындағы Үҙәк район дауаханаһына килеүе пациенттарҙы ғәжәпләндерҙе ле, шатландырҙы ла. Компания инфаркттан, инсульттан йәки ауыр имгәнеүҙәрҙән һуң реабилитация үткән пациенттарға бик кәрәкле булған заманса кресло-коляскалар бүләк итте. Уларҙы район дауаханаһының дүрт бүлексәһе алды. Германияла етештерелгән еңел, уңайлы коляскалар пациенттарға тиҙерәк аяҡҡа баҫырға ярҙам итәсәк. Ә “Урал Лото” компанияһының йәмәғәтселек менән бәйләнеш буйынса директоры Гөлнара Ғәлиева төрлө бүлексәләр пациенттарына һәм Еңеү байрамы алдынан диспансерлаштырыу үткән Бөйөк Ватан һуғышы ветерандарына популяр әҙәби әҫәрҙәр томдары бүләк итте.
«Урал Лото» инициативаһын дауахана персоналы шатланып ҡабул итте һәм баш табип Әлфиә Әминева уларға ихлас күңелдән рәхмәт белдерҙе.
— Иҡтисади яҡтан ҡатмарлы заманда район поликлиникалары һәм стационарҙары ярҙамға айырыуса мохтаж, — тине ул. — Шуға күрә «Урал Лото» компанияһына ярҙам күрһәткәндәре өсөн ҙур рәхмәт! Ауыл дауаханаларына бүленгән финанс хәҙер иң кәрәкле ихтыяждарға ғына етә: ғүмерҙе ҡотҡарыу өсөн препараттарға, сығым материалдарына. Бағыусыларҙың ярҙамы менән генә беҙ ауырыуҙарҙың хәлен яҡшырта һәм медиктарҙың ауыр хеҙмәтен еңеләйтә алабыҙ.
Бөтә пациенттар ҡунаҡтарҙы яҡты йөҙ менән ҡаршы алды һәм «Урал Лото» вәкилдәренә сәләмәтлек һәм именлек теләне, ә иң әүҙемдәре рекордлы джек-пот менән ҡыҙыҡһынды, ул был аҙнана 11300000 һумдан ашып китәсәк. Кем белә, бәлки, буласаҡ миллионер тап Шишмәлә йәшәйҙер.


text:
«ТЭФИ-төбәк» Бөтә Рәсәй телевизион конкурсының финал өлөшө Өфөлә үтәсәк
«ТЭФИ-төбәк» Бөтә Рәсәй телевизион конкурсының финал өлөшө Өфөлә үтәсәк.
Был хаҡта Мәскәүҙә үткән матбуғат конференцияһында Рәсәй телевидениеһы академияһы вәкилдәре белдерҙе.Башҡортостанға илдең 83 төбәгенән журналистар килеүе көтөлә. Быйыл конкурсҡа 500-ҙән ашыу эш ебәрелгән. Уларҙың араһында беҙҙең телекомпаниянан республиканың хозур тәбиғәтенә арналған эш тә бар. Еңеүселәр өсөн 21 статуэтка әҙерләнгән. Бүләкләү тантанаһына Өфөгә билдәле кинорежиссер Андрей Кончаловский һәм шағир Андрей Дементьевтың килеүе көтөлә. Абруйлы конкурсты ойоштороусылар араһында Башҡортостан дәүләт телевидение һәм радиотапшырыуҙар компанияһы ла бар. Өфөлә уның финалын үткәреүҙе республика башлығы ла хуплаған.


text:
Әхмәтзәки Вәлиди исемендәге Милли китапханала Фәниә Ғәбиҙуллинаның ижад кисәһе үтәсәк
Билдәле журналист һәм шағирә Фәниә Ғәбиҙуллинаның ижад кисәһе Әхмәтзәки Вәлиди исемендәге Милли китапхананың башҡорт әҙәбиәте һәм крайҙы өйрәнеү бүлегендә 13 мартта үтәсәк.
Ф.Ғәбиҙуллинаға 55 йәш тула. Юбилярҙы ҡотларға республиканың күренекле яҙыусылары һәм журналистары киләсәк, Ғ.Әлмөхәмәтов исемендәге музыкаль гимназия уҡыусылары концерт номерҙары күрһәтәсәк.
Фәниә Рауил ҡыҙы Ғәбиҙуллина Дүртөйлө районында тыуған. Ҡазан дәүләт университетын тамамлай. Башҡортостанға ҡайтҡас, «Кызыл Таң» гәзитендә эшләй башлай.
Фәниә Ғәбиҙуллина – РБ һәм РФ Яҙыусылар һәм Журналистар союзы ағзаһы, бер нисә шиғри һәм публицистик йыйынтыҡ авторы. Йыш ҡына тарихсы-тикшеренеүсе булараҡ та сығыш яһай. Шағирәнең күп кенә әҫәрҙәренә башҡорт һәм татар композиторҙары йыр яҙған.
Кисә 16 сәғәттә башлана.


text:
Ҡырмыҫҡалы районында Ҡытайҙан йәшерен мигранттар асыҡланды
Миграция хеҙмәте хеҙмәткәрҙәре республиканың Ҡырмыҫҡалы районында йәшерен рәүештә йәшәүсе 10 ҡытайҙы асыҡланы. Сит ил граждандары ауыл хужалығы производство комплексы биләмәһендә теплицалар төҙөү менән шөғөлләнгән. Уларҙың эшкә рөхсәттәре лә булмаған.
Рәсәй Федераль миграция хеҙмәтенең БР буйынса идаралығы матбуғат хеҙмәте вәкиле Ғәлиә Мөхәмәҙиева хәбәр итеүенсә, уларға эш биреүсе миграция закондары талаптары тураһында хәбәрҙар булған, ул хеҙмәткәрҙәрҙе теркәү һәм уларға хеҙмәт эшмәкәрлеге алып барыуға рөхсәт алыуҙы һорап миграция хеҙмәте органдарына мөрәжәғәт иткән булған.
"Әммә эш биреүсе сит ил граждандарына йәшәү өсөн кәрәкле шарттар тыуҙырмау сәбәпле, уның һорауы кире ҡағыла, — тип һөйләне Мөхәмәҙиева. — Был территорияла берҙән-бер йәшәү урыны санитария нормалары талаптарына яуап бирмәгән малсылар йорто була".
Әлеге ваҡытта Ҡытай кешеләре ваҡытлыса Сит ил граждандарын аҫырау үҙәгенә урынлаштырылған, һуңынан улар Рәсәй Федерацияһынан ҡыуыласаҡ. Эш биреүсегә ҡарата РФ Енәйәт кодексының 322,1 статьяһы буйынса енәйәт эше ҡуҙғатылған. Әгәр законһыҙ миграция ойоштороуҙа уның ғәйебе иҫбатланһа, ул һәр хеҙмәткәр өсөн 200 мең һумға тиклем күләмдә штраф түләргә тейеш буласаҡ, йә булмаһа, ике йылға тиклем ваҡытҡа иркенән мәхрүм итеү формаһында яуаплылыҡҡа тарттырыласаҡ.


text:
Баш ҡалала һәр район өсөн юлдағы соҡорҙарҙы ямау графигы төҙөлгән Фото: автор фотоһы
Баш ҡалала һәр район өсөн юлдағы соҡорҙарҙы ямау графигы төҙөлгән
Баш ҡалала һәр район өсөн юлдағы соҡорҙарҙы ямау графигы төҙөлгән Фото: автор фотоһы
ӨФӨ, 2016 йыл, 5 апрель. /«Башинформ» мәғлүмәт агентлығы, Ксения Калинина/.
Өфөлә һәр район өсөн юлдағы соҡорҙарҙы ямау графигы төҙөлгән. Ул ҡала хакимиәте сайтында баҫылған. Ағымдағы йылдың апрель һәм май айҙарына төҙөлгән «юл картаһында» урамдар һәм эштәрҙе башҡарыу датаһы күрһәтелгән. Иҫкәрмәлә үҙгәрештәр булыу ихтималлығы хаҡында әйтелә.
Өфө хакимиәтенең матбуғат хеҙмәте хәбәр итеүенсә, ҡалала ремонт эштәре менән 40 бригада шөғөлләнә. Баш ҡала юлдарында тәүлегенә уртаса 4000 самаһы етешһеҙлек бөтөрөлә. Ремонт төп һәм икенсел юлдарҙа алып барыла.
Бөгөнгә юл хеҙмәттәре 48,8 мең квадрат метр юл япмаһында соҡорҙарҙы ямаған һәм 7,5 мең тонна самаһы асфальт-бетон ҡатнашмаһы түшәгән.


text:
Өфө амфитеатры тамашасыларҙы Кино төнөнә йыйҙыФото: Георгий Шишкин
Өфө амфитеатры тамашасыларҙы Кино төнөнә йыйҙы
Өфө амфитеатры тамашасыларҙы Кино төнөнә йыйҙыФото: Георгий Шишкин
ӨФӨ, 2016 йыл, 27 май. /«Башинформ» мәғлүмәт агентлығы, Ләйлә Аралбаева/.
Өфөлә Рәсәй киноһы йылына арналған «Евразия йөрәге» халыҡ-ара сәнғәт фестиваленең икенсе көнө тамамланды. Өфө амфитеатрында үткән Кино төнөнә йәнә меңдәрсә тамашасы йыйылды.
Тамашасылар дүрт сәғәт буйына сәхнәлә урынлаштырылған ҙур экрандан «Башҡортостан» киностудияһының иң яҡшы анимация, уйын һәм документаль таҫмаларын, шулай уҡ Юрий Норштейндың «Томан араһындағы терпе», Фёдор Хитруктың «Фильм, фильм, фильм» һәм Владимир Мотылдең «Сүллектәге аҡ ҡояш» фильмдарын ҡараны.
Башҡорт режиссерҙарының күп фестивалдәрҙә наградаларға лайыҡ булған фильмдары тамашасыларҙа ҙур ҡыҙыҡһыныу тыуҙырҙы. Улар — режиссер Рим Шәрәфетдиновтың «Алдар менән һоро бүре», «Аңра бүре», Башҡортостан Башлығы грантына эйә булыусылар — Айсыуаҡ Йомағоловтың «Етегән» музыкаль таҫмаһы, Булат Йосоповтың «Визит», Айнур Асҡаровтың «Әсә» фильмдары.


text:
Фото:
Ғәскәров ансамбле сентябрҙә Өфөлә өс концерт бирә
Фото:
28, 29 һәм 30 сентябрҙә Башҡортостан Республикаһының Фәйзи Ғәскәров исемендәге дәүләт академия халыҡ бейеүҙәре ансамбле Өфөлә концерт бирәсәк. Был коллективтың оҙайлы йәйге ялдан һуң яңы миҙгелдәге беренсе сығыштары.
«Башинформ» агентлығына дәүләт академия халыҡ бейеүҙәре ансамбленән хәбәр итеүҙәренсә, «ғәскәровсыларҙың» бар өс концерты ла үҙҙәренең концерт залында үтәсәк. Мәктәп уҡыусылары өсөн артистар яңыртылған «Донъя халыҡтары бейеүҙәре» программаһы менән сығыш яһаясаҡ. Унда тамашасылар яратып өлгөргән башҡорт, татар, рус, украин, молдаван халыҡ бейеүҙәре инәсәк.
Өфөләге концерттарҙан һуң ике аҙна үткәс, 15 октябрҙә, коллектив республика ҡалалары һәм ауылдары буйлап гастролдәргә сыға. «Ғәскәровсылар» Мәләүез, Стәрлетамаҡ, Салауат, Ишембай, шулай уҡ Стәрлебаш, Миәкә һәм Ауырғазы райондарын урап ҡайтырға ниәтләй.
Фәйзи Ғәскәров исемендәге дәүләт ансамбленең яңы концерт миҙгелен асыу тантанаһы Өфөлә 29 октябргә билдәләнгән.


text:
Башҡортостандың мәҙәниәт учреждениелары Бөйөк Ватан һуғышында Еңеүҙең 70 йыллығын билдәләргә әҙерләнә
ӨФӨ, 2014 йыл, 8 сентябрь. /«Башинформ» мәғлүмәт агентлығы, Ләйлә Аралбаева/.
Бөйөк Ватан һуғышында Еңеүҙең 70 йыллығын байрам итеүгә саралар планы әҙерләнгән. Бөтә мәҙәниәт һәм сәнғәт учреждениелары был иҫтәлекле датаға арнап ваҡиғалар әҙерләй, тип хәбәр иттеләр БР Мәҙәниәт министрлығының матбуғат хеҙмәтендә.
2015 йылдың майында «Башҡортостан» дәүләт концерт залында сәнғәт оҫталарының байрам концерты һәм республика башлығы исеменән Бөйөк Ватан һуғышы ветерандары өсөн тантаналы ҡабул итеү ойоштороласаҡ. Өфөлә Совет майҙанында БР Йыйылма балалар хорының концерты уҙасаҡ.
Байрам итеүҙә үҙ өлөшөн республиканың театр-концерт берләшмәләре лә индерәсәк, улар тематик спектаклдәр һәм концерт программалары күрһәтәсәк. «Башҡортостан» киностудияһы Бөйөк Ватан һуғышының төп ваҡиғалары сағылған тыуған ил фильмдарын күрһәтәсәк.
БР Милли музейы «Еңеү һалдаттары» күргәҙмәһен әҙерләй, «Бөйөк Еңеү» балалар ижадының республика конкурсын һәм «Бөйөк Ватан һуғышы йылдарында Башҡортостан Республикаһының хәрби формированиелары» күсмә күргәҙмә эшен ойоштора. Хәрби Дан музейы Еңеүҙең 70 йыллығына арналған Республика музейҙар конкурсын үткәрәсәк һәм «Бөйөк Ватан һуғышында Еңеүгә Башҡортостан Республикаһының индергән өлөшө» тигән күсмә күргәҙмәне тәҡдим итәсәк.
Республика халыҡ ижады үҙәге Бөйөк Ватан һуғышында ҡатнашыусыларҙың шәжәрәләренә арналған «Шәжәрә байрамы» республика конкурсын һәм халыҡ байрамын үткәрергә әҙерләнә. Республика уҡыу-уҡытыу методик үҙәге иҫтәлекле датаға Бөтә Рәсәй йәш музыканттарҙың конкурсын арнаясаҡ.
Вәлиди исемендәге Милли китапхана «2015 йылда Башҡортостандың иң яҡшы китапханаһы» VIII республика инновация проекттары конкурсын уҙғарасаҡ, ә Башҡортостан Республикаһының һуҡырҙар өсөн махсус китапханаһы «Ҡаршылыҡтарһыҙ кино» клубы сиктәрендә хәрби тематикалағы фильмдар күрһәтергә, шулай уҡ башҡорт яҙыусыларының хәрби-патриотик тематикаһы китаптарын рельеф-нөктә шрифты менән нәшер итергә планлаштыра.
Республиканың хәрби һәм хеҙмәт батырлыҡтары шулай уҡ скульптура композицияларында мәңгеләштереләсәк. Өфөлә Бөйөк Ватан һуғышы йылдарында фронтҡа киткән Башҡортостан кешеләренә һәйкәл ҡуйыласаҡ. Уҙғарылған конкурста архитектор Леонид Дубинский менән авторҙашлыҡтағы скульптор Владимир Дворниктың проекты еңеүсе тип танылған.
Хәҙер тыл хеҙмәтсәндәренә мемориал ҡуйыу өсөн урын билдәләнә, республиканың Мәҙәниәт министрлығы һәйкәлдең иң яҡшы проектына конкурс иғлан иткән.
Бөйөк Ватан һуғышында Еңеүҙең 70 йыллығын билдәләү Рәсәй мәҙәниәт министры Владимир Мединский һәм бөтә төбәк вәкилдәре ҡатнашлығында Рәсәй Мәҙәниәт министрлығы коллегияһы һәм Мәҙәниәт буйынса координация советының берҙәм ултырышында тикшерелде.


text:
Рөстәм Хәмитов «Торос» хоккей клубы уйынсыларын һәм етәкселеген Юғары хоккей лигаһында еңеүҙәре менән ҡотланы Фото: Башҡортостан Башлығының матбуғат хеҙмәте
Рөстәм Хәмитов «Торос» хоккей клубы уйынсыларын һәм етәкселеген Юғары хоккей лигаһында еңеүҙәре менән ҡотланы
Рөстәм Хәмитов «Торос» хоккей клубы уйынсыларын һәм етәкселеген Юғары хоккей лигаһында еңеүҙәре менән ҡотланы Фото: Башҡортостан Башлығының матбуғат хеҙмәте
ӨФӨ, 2015 йыл, 24 апрель. /«Башинформ» мәғлүмәт агентлығы/.
23 апрелдә Башҡортостан Башлығы Рөстәм Хәмитов «Торос» хоккей командаһының баш тренеры Константин Полозов менән телефон аша һөйләште. Әңгәмә барышында Рөстәм Хәмитов спортсыларҙы Рәсәйҙең Юғары хоккей лигаһында еңеүҙәре менән ҡотланы, яҡшы һөҙөмтә өсөн рәхмәт әйтте һәм яңы миҙгелдә уңыштар теләне.
— «Торос» республиканың хоккей статусын яҡланы. Мин дә уларҙың «Ижсталь» командаһы менән уйнауҙарын күҙәтеп барҙым. Яҡшы уйын, афарин! — тине Рөстәм Хәмитов.
Константин Полозов, үҙ сиратында, республика Башлығына клубҡа булышлыҡ итеүе өсөн рәхмәт белдерҙе.
Иҫегеҙгә төшөрәбеҙ, 23 апрелдә «Торос» Ижевскиҙың «Ижсталь» командаһын 2:0 иҫәбе менән еңде һәм өсөнсө тапҡыр Юғары хоккей лигаһының төп бүләген — Братина кубогын яуланы.
Шул уҡ көндө республика Башлығы «Торос» хоккей клубы уйынсыларына һәм етәкселегенә телеграмма ебәрҙе. Унда былай тиелә:
«Ҡәҙерле дуҫтар! Һеҙҙе һоҡланғыс еңеүегеҙ менән ысын күңелдән ҡотлайым!
Көсөргәнешле көрәш һөҙөмтәһендә өсөнсө тапҡыр Братина кубогын яуланығыҙ. Үҙенең уйыны менән «Торос» республика хоккей һөйөүселәренең ышанысын аҡланы. Команда етәкселәренә, тренерҙар составына, клуб уйынсыларына һөнәри оҫталығы һәм еңеүгә ынтылышы өсөн рәхмәтлемен. Яратҡан командабыҙҙың көйәрмәндәренә лә ҙур рәхмәт. Киләһе миҙгелдә лә «Торос» еңеүгә ынтылыр һәм беҙҙе шатландырыр, тип ышанам.
Һеҙгә ныҡлы сәләмәтлек һәм спортта яңы үрҙәр теләйем! Еңеүегеҙ менән, ҡәҙерле дуҫтар!».


text:
Республика уртаса айлыҡ эш хаҡы кимәле буйынса Волга буйы федераль округында бишенсе урында тора
Волга буйы федераль округының 14 төбәге араһында Башҡортостан уртаса айлыҡ эш хаҡы буйынса бишенсе урында тора. 2011 йыл рейтингыһында түбәндәге төбәктәр беренсе килә: Татарстан, Пермь крайы, Һамар һәм Түбәнге Новгород өлкәләре.
Республикала хеҙмәткәрҙең үткән йылдың 12 айы өсөн уртаса айлыҡ эш хаҡы 18427 һум тәшкил итте, 2010 йыл менән сағыштырмаса, ул 13,3 процентҡа артты, тип хәбәр иттеләр Башҡортостан Республикаһы Хеҙмәт һәм халыҡты социаль яҡлау министрлығының матбуғат хеҙмәтенән.
Бюджет өлкәһендә эшләүсе хеҙмәткәрҙәрҙең эш хаҡын арттырыуға килгәндә, 2011 йылда мәғариф өлкәһендәге уртаса айлыҡ эш хаҡы 13,1 процентҡа артып, 12 мең һум тәшкил итте.
Һаулыҡ һаҡлау учреждениеларында һәм социаль хеҙмәттәр күрһәтеүсе ойошмаларҙа йыл дауамында эш хаҡы 17,6 процентҡа артып, яҡынса 13600 һум тәшкил итте.
Социаль яҡлау системаһы учреждениелары хеҙмәткәрҙәренең уртаса айлыҡ эш хаҡы йыл эсендә 21,5 процентҡа артып, яҡынса туғыҙ мең һумға барып баҫты.
Дөйөм белем биреү системаһын яңыртыу сиктәрендә уҡытыусыларҙың эш хаҡы 2011 йылдың сентябрь-декабрь айҙарында Башҡортостанда 16995 һум тәшкил итте. Шулай итеп, төбәктә уҡытыусыларҙың эш хаҡын иҡтисад тармаҡтары буйынса уртаса хеҙмәт хаҡына яҡынайтыуға өлгәшелде.


text:
Баш ҡалала төбәктең юл тармағындағы төп проблемаһы хаҡында һөйләнеләр Фото: Олег Яровиков
Баш ҡалала төбәктең юл тармағындағы төп проблемаһы хаҡында һөйләнеләр
Баш ҡалала төбәктең юл тармағындағы төп проблемаһы хаҡында һөйләнеләр Фото: Олег Яровиков
ӨФӨ, 2016 йыл, 20 ғинуар. /«Башинформ» мәғлүмәт агентлығы, Артур Басиров/.
Башҡортостандың юл тармағындағы төп проблемаһы — финанслауҙың етешмәүе. Ошо хаҡта республиканың Транспорт һәм юл хужалығы буйынса дәүләт комитеты рәйесенең беренсе урынбаҫары Рим Ғиләжетдинов матбуғат конференцияһында белдерҙе.
«Республикабыҙҙа барлыҡ кәрәкле материалдар — ҡырсынташ, ҡом-гравий ҡатнашмаһы бар. Төбәк биләмәһендә нефть эшкәртеү заводтары эшләй, йәғни беҙҙә битум менән проблема юҡ. Юл тармағының төп проблемаһы — финанслау. Аҡса булһа, юлдарҙы ла күберәк һаласаҡбыҙ. Тейешле законда юл фондының ниндәй өлөштәрҙән тороуы хаҡында яҙылған. Беренсенән, акциздар. Икенсенән, транспорт һалымы, уның күләме йылына уртаса 1,8-1,9 миллиард һум тәшкил итә. Өсөнсөнән, зыянды ҡаплау. Былтыр ошо статья буйынса 278 миллион һум аҡса кергән. Дүртенсеһе — федераль субсидиялар. Был суммаға юлдар һалабыҙ, төҙөкләндерәбеҙ», — тип һөйләне Рим Ғиләжетдинов.
Уның һүҙҙәренсә, 2016 йылда юл фондының күләме 11,1 миллиард һум тәшкил итә.


text:
Өфө Рәсәйҙең иң көслө йәйге биатлонсыларын ҡабул итә
Өфөлә 23 сентябрҙә йәйге биатлон (саңғы роллерҙары) буйынса Рәсәй чемпионаты һәм беренселеге старт ала.
«Биатлон» спорт-һауыҡтырыу комплексында йөҙгә яҡын спортсы спринт, шәхси уҙыш һәм эстафетала иң яҡшылары исеменә ярышасаҡ.
Ярыштарҙы ойоштороусылар — Рәсәйҙең Спорт, туризм һәм йәштәр сәйәсәте министрлығы, Рәсәй биатлонсылар союзы, Башҡортостан Республикаһы Йәштәр сәйәсәте һәм спорт министрлығы, биатлон буйынса олимпия резервындағы махсус балалар-үҫмерҙәр спорт мәктәбе һәм «Биатлон» спорт-һауыҡтырыу комплексы.
23 сентябргә планлаштырылған:
11:00 — 15 километрға — ҡатын-ҡыҙҙар араһында, 12,5 километрға юниоркалар араһында саңғы роллерҙарында шәхси иҫәпкә уҙыш;
14:30 — ир-егеттәр араһында 20 км-ға уҙыш, юниорҙар араһында — 15 км-ға.
Йома көндө, 24 сентябрҙә, рәсми тренировка көнө.
Артабан ярыштар программаһы түбәндәгесә:
25 сентябрь: 10:40 — эстафета 4х6 км, ҡатын-ҡыҙҙар; эстафета 3х6 км, юниор ҡыҙҙар.
14:00 — эстафета 4х7,5 км, ир-егеттәр, юниорҙар.
26 сентябрь:
11:00 — ҡатын-ҡыҙҙар һәм юниор ҡыҙҙар араһында 7,5 километрға спринтер уҙышы.
14:00 — ир-егеттәр һәм юниорҙар араһында 10 километрға спринтер уҙышы.


text:
Рөстәм Хәмитов Бөйөк Еңеүҙең 70 йыллығына әҙерләнеү һәм уны байрам итеү буйынса ойоштороу комитетының ултырышын үткәрҙе Фото: Андрей Старостин
Рөстәм Хәмитов Бөйөк Еңеүҙең 70 йыллығына әҙерләнеү һәм уны байрам итеү буйынса ойоштороу комитетының ултырышын үткәрҙе
Рөстәм Хәмитов Бөйөк Еңеүҙең 70 йыллығына әҙерләнеү һәм уны байрам итеү буйынса ойоштороу комитетының ултырышын үткәрҙе Фото: Андрей Старостин
ӨФӨ, 2015 йыл, 13 февраль. /«Башинформ» мәғлүмәт агентлығы, Илья Спиридонов/.
12 февралдә республика Хөкүмәте йортонда Башҡортостан Башлығы Рөстәм Хәмитов Бөйөк Ватан һуғышында Еңеүҙең 70 йыллығына әҙерләнеү һәм уны байрам итеү буйынса ойоштороу комитетының икенсе ултырышын үткәрҙе. Унда Башҡортостан Хөкүмәте ағзалары, министрлыҡтар һәм ведомстволар етәкселәре, шулай уҡ йәмәғәт ойошмалары вәкилдәре ҡатнашты.
Рөстәм Хәмитов беренсе ултырыш йомғаҡтары буйынса байтаҡ эш башҡарылған тип билдәләне.
– Ветерандарҙы торлаҡ менән тәьмин итеү буйынса өҫтәмә саралар күрелгән. Беҙ федераль Хөкүмәткә ғариза бирҙек. Быйыл ветерандарҙы торлаҡ менән тәьмин итеү өсөн 1,5 миллиард һумға яҡын аҡса бүленәсәк, был тағы 1 173 кешенең торлаҡ шарттарын яҡшыртырға мөмкинлек бирәсәк. Рәсәйҙең Төҙөлөш һәм торлаҡ-коммуналь хужалыҡ министрлығына федераль бюджеттан 630 миллион һум күләмендә өҫтәмә финанслауға ғариза ебәрелгән. Был аҡсалар беҙгә ҡалған ветерандарҙы торлаҡ менән тәьмин итеү мәсьәләһен тиҙләтәсәк, – тип хәбәр итте төбәк етәксеһе.
Башҡортостан Башлығы мәсьәләне хәл итеүҙе власть органдары мотлаҡ контролдә тоторға кәрәклеген һыҙыҡ өҫтөнә алды.
– Бүленгән фатирҙарҙа ветерандарҙың туғандары түгел, ә ололар үҙҙәре йәшәргә тейеш. Хәҙер торлаҡ менән тәьмин ителгән ветерандарҙың 633-ө иҫке йорттарҙа көн күреүен дауам итә. Һәр ғаилә менән адреслы эшләү мөһим. Артабан да һуғыш ветерандары һәм тол ҡатындарҙың торлаҡ-көнкүреш шарттары мониторингын үткәрергә, торлаҡты ваҡытында ремонтлау мәсьәләләрен контролдә тоторға кәрәк, – тине Рөстәм Хәмитов.
Ярҙам күрһәтеүҙең өҫтәмә саралары Еңеүҙең 70 йыллығын байрам итеү уңайынан ветерандарҙың айырым категорияларына бер тапҡыр бирелә торған аҡсалата түләү тураһындағы указда ҡаралған, уның проекты республика Хөкүмәтендә әҙерләнгән дә инде.
Өфө хакимиәте башлығы Ирек Ялалаов һәм Мәләүез районы башлығы урынбаҫары Геннадий Шлычков муниципалитеттарҙа һуғыш ветерандары йәшәгән йорттарҙы төҙөкләндереү буйынса эште ойоштороуҙары хаҡында һөйләне.
Рөстәм Хәмитов муниципалитеттарға мутлашыусыларҙың алдау осраҡтарын булдырмау өсөн ветерандар менән аңлатыу эштәрен көсәйтергә кәрәклеген билдәләне.
Бынан тыш, Рөстәм Хәмитов үҙенең хакимиәтенә Ҡырымдың шефлыҡҡа алынған Белогорск районында йәшәүсе ветерандар өсөн ярҙам күрһәтеүҙе ойошторорға ҡушты. Былтыр улар һуңғы йылдарҙа тәүге тапҡыр Еңеү көнө айҡанлы бүләктәр алды. Был тәжрибәне дауам итергә кәрәк.
Сығыштың тулы стенограммаһы республика Башлығының рәсми сайтында бирелгән.


text:
Яҙғы саҡырылышта физик яҡтан сибектәр күп
Межгорьела хәрби хеҙмәткә барыуҙан баш тартҡан 21 йәшлек егет хөкөмгә тарттырылған.
Табиптар егет кешенең тулыһынса сәләмәт булғанын асыҡлаған. Мәхкәмә ҡарары буйынса, ул шартлы рәүештә бер йылға иркенән мәхрүм ителә. Быйыл яҙ Башҡортостандан 8 мең 250 егеткә һалдат кейеме кейҙерергә йыйыналар. Әле улар табип комиссиялары үтә.
Хәрби медиктар әйтеүенсә, йәштәрҙең сәләмәтлеге маҡтанырлыҡ түгел. Аҙ хәрәкәтләнеү, спортҡа иғтибарҙың кәмеүе ауыл еренә лә хас күренешкә әйләнә башлаған.


text:
Башҡортостан Президенты «Айыҡ ауыл» конкурсының ролен юғары баһаланы
Башҡортостан Президенты Рөстәм Хәмитов, «Ислам. Йәштәр. Киләсәк» республика форумында сығыш яһап, йәштәрҙең бөгөнгө проблемалары хаҡында әйтеп үтте. Улар араһында — әхлаҡлылыҡтың, мәҙәниәттең түбән кимәлдә булыуы, енси тәртипһеҙлек, суицид, алкоголизм һәм наркомания. Был мәсьәләләрҙе хәл итеүҙә «Айыҡ Башҡортостан» төбәк хәрәкәте эшмәкәрлеге яҡшы миҫал булып тора, тине ул.
— Ҡайһы бер ауылдарҙың үҙҙәрен айыҡлыҡ зонаһы тип иғлан итеүе ҡыуаныслы, — тип билдәләне республика Президенты. – Былтыр «Айыҡ Башҡортостан» төбәк хәрәкәте «Айыҡ ауыл» конкурсын үткәрҙе. Унда еңеүселәр аҡсалата приздар ғына түгел, ә үҙҙәренең абитуриенттары өсөн республиканың алдынғы юғары уҡыу йорттарына квоталар ҙа ала. Айыҡ мөхиттә тәрбиәләнгән балаларҙың юғары уҡыу йорттарына ингәндә өҫтөнлөклө хоҡуғы булыуы мөһим, тип уйлайым. Әлбиттә, эскән ғаиләләрҙә лә һәләтле балалар бар, һәм ундай балаларға ярҙам итеү айырыуса мөһим. Әммә айыҡлыҡ хәрәкәтен үҫтереү зарур. Алкоголизмға ҡаршы көрәшеү эшмәкәрлеген тәҡдим иткән мосолман ойошмаларына ҙур рәхмәт.
Республика башлығы фекеренсә, эскелеккә эшһеҙлек килтермәй, киреһенсә, эскелек эшһеҙлеккә килтерә.
— Эсмәгән хәлдә, ауылда эш һәр ваҡыт табыла, — тине Президент. – Беҙҙә халыҡтың 40 проценты ауыл ерендә йәшәй. Ауылдарҙың иҡтисади хәлен яҡшыртыу мәсьәләләре беҙҙең өсөн бик мөһим.


text:
Башҡортостанда һайлау бюллетендәре баҫыла башланыФото: Олег Яровиков
Башҡортостанда һайлау бюллетендәре баҫыла башланы
Башҡортостанда һайлау бюллетендәре баҫыла башланыФото: Олег Яровиков
ӨФӨ, 2016 йыл, 6 сентябрь. /«Башинформ» мәғлүмәт агентлығы, Арина Рәхимҡолова/.
Башҡортостанда һайлау бюллетендәре баҫыла башланы. Дәүләт Думаһы депутаттарын һайлауҙа тауыш биреү өсөн бөтәһе алты миллиондан ашыу бюллетень әҙерләнә. Улар рус, башҡорт һәм татар телдәрендә «Белая река» нәшриәтендә баҫыла.
Республиканың Үҙәк һайлау комиссияһы секретары Марина Долматова һөйләүенсә, бюллетендәр бер-береһенән айырыла. Һәр документҡа участка һайлау комиссияһының мисәте һәм уның ике ағзаһының ҡултамғаһы ҡуйыла.
«Быйыл Дәүләт Думаһы депутаттарын һайлау өсөн 182 һайлау участкаһы ойошторолған, һәм уларҙа КОИБ-тар эшләйәсәк. Автоматлаштырылған комплекс өсөн бюллетендә мисәт өсөн урын аныҡ билдәләнгән, әммә марка икенсе яғында ҡуйыла, юғиһә мәғлүмәт уҡылмай. Бер мандатлы округ буйынса бюллетендең алғы яғы аҡ, әммә һаҡлағыс селтәр артҡы яғына төшөрөлгән. Бындай документты бөкләргә ярамай, юҡһа эшкәрткән саҡта ҡамасаулыҡ тыуҙырасаҡ», — тип аңлатма бирҙе Марина Долматова.
Быйыл яңылыҡ та бар — һайлаусының кем өсөн тауыш биргәнен бер кем дә күрмәһен өсөн бюллетенде яҙыулы яғын эскә ҡаратып бөкләргә кәрәк.
«Бында бөтә республика һәм Өфө ҡала Советы өсөн һайлауға бланктар баҫыла. Беҙ өсөнсө йыл ошо заказды үтәйбеҙ. Эш бик ҡыҫҡа ваҡыт эсендә башҡарыла, цех тәүлек әйләнәһенә ике сменала эшләй. Заказ 13 сентябргә әҙер буласаҡ», — тип һөйләне нәшриәт директоры Олег Лищенко.


text:
Өсөн беренсе май, Көнө мигранттар беҙ, ниһәйәт, выпустить әллә ҡасан наречий һәм вариант ожидаемый 0.9.9.0.
Ҡарағанда, был версия өсөн яҡшы?
Беренсе – ярҙам итеү Байду, ҡытай теле эҙтабар гигант, ул, шулай уҡ, эйә тәржемә двигателдең, ярҙамында был Кантком диалекты өҫтәрәк ҡушыла байтаҡ өсөн уникаль әлеге двигателдең. Тағы бер яҡшы тере булып тора, йәғни, был двигатель, сайттар торған урнаштырыла Ҡытайға алырға мөмкин инеү рабоче тәржемә итеү двигателдең.
Икенсе – беҙ исправил асҡыс һүҙ аҙрак ярҙам булараҡ, Google һәм Яндекс, тимәк, ысынлыҡта, ти улар тағы бер ҡат хәҙер эшләргә. Улар кешене йә изге эштәр, бер нисә биттән һеҙҙең сайтта түгел переводились, яңы версияһы һеҙҙе рико. Ине добавлены барышында бер нисә телдәрҙе.
Өсөнсө – күп үҙгәрештәр, өҫтәмәләр һәм төҙәтмәләр үткәреү буйынса бөтә. Әле, беҙ төҙәтергә тейеш документтарын һәм FAQ буйынса ҡайһы бер.
Ни өсөн әле һеҙ ҙә уҡыйһы, был? Бары бөгөн яңыртырға, иртәгә лә эшкә!


text:
2017 йыл республикала Экология һәм айырыуса һаҡланған тәбиғәт биләмәләре йылы тип иғлан ителде Фото: Олег Яровиков
2017 йыл республикала Экология һәм айырыуса һаҡланған тәбиғәт биләмәләре йылы тип иғлан ителде
2017 йыл республикала Экология һәм айырыуса һаҡланған тәбиғәт биләмәләре йылы тип иғлан ителде Фото: Олег Яровиков
ӨФӨ, 2016 йыл, 27 июнь. /«Башинформ» мәғлүмәт агентлығы, Ксения Калинина/.
2017 йыл Башҡортостанда Экология һәм айырыуса һаҡланған тәбиғәт биләмәләре йылы тип иғлан ителде. Республика Башлығы Рөстәм Хәмитов ҡул ҡуйған тейешле указ рәсми хоҡуҡи мәғлүмәт интернет-порталында баҫылды.
Республикала тематик йылды үткәреү буйынса ойоштороу комитеты составы раҫланды, уға 2017 йылға саралар планы әҙерләргә ҡушылды. Уны Башҡортостан Хөкүмәте Премьер-министры Рөстәм Мәрҙәнов етәкләне. Район һәм ҡала округтары хакимиәттәренә — урындарҙа ойоштороу комитеттары булдырырға, йәмәғәтселәргә экологик мәҙәниәтте үҫтереү, тирә-яҡ мөхиткә һаҡсыл мөнәсәбәт тәрбиәләү, тәбиғи мираҫты һаҡлау өсөн яуаплылыҡты арттырыу буйынса эште әүҙемләштерергә кәңәш ителде.
Документҡа Рәсәй Президенты Владимир Путиндың «Рәсәй Федерацияһында Айырыуса һаҡланған тәбиғәт биләмәләре йылын үткәреү тураһында»ғы һәм «Рәсәй Федерацияһында Экология йылын үткәреү тураһында»ғы указдарына ярашлы ҡул ҡуйылды. Алдан хәбәр ителгәнсә, был илдең экологик үҫеше, биологик төрлөлөктө һаҡлау һәм экологик хәүефһеҙлекте тәьмин итеү мәсьәләләренә йәмәғәтселектең иғтибарын йәлеп итеү өсөн кәрәк.


text:
«Волга-Урал төбәгендә Ислам цивилизацияһы» халыҡ-ара симпозиумы асылды
Бөгөн Өфөлә «Волга-Урал төбәгендә Ислам цивилизацияһы» IV Халыҡ-ара симпозиумы асылды. Был сараға 18 дәүләт делегацияһы килде, дөйөм алғанда, ике көн барасаҡ конференцияла халыҡ-ара йәмәғәт ойошмаларынан, дәүләт, фәнни һәм дини структураларҙан 200-ләп кеше ҡатнаша.
— Бөгөн тикшереүгә сығарылған проблема күп милләтле республикабыҙ өсөн генә түгел, шулай уҡ тотош ил өсөн мөһим, — тине БР Хөкүмәте Премьер-министры урынбаҫары Зөһрә Рәхмәтуллина. — Башҡортостанда милләт-ара һәм конфессия-ара именлекте нығытыуға, традицион диндәрҙең үҙ-ара хзеҙмәттәшлегенә йүнәлтелгән дәүләт сәйәсәте алып барыла. Һәм беҙгә бөгөн был йүнәлештә башҡа төбәктәр һәм илдәр менән хеҙмәттәшлек итергә кәрәк, сөнки Урал һәм Волга буйының традицион диндәренең береһе булып торған ислам Рәсәй менән ғәрәп донъяһы илдәре араһында бәйләүсе звено булып хеҙмәт итә.
Быйылғы симпозиум Ислам конференцияһы Ойошмаһы ярҙамында ойошторолдо. Был инде уның вәкилдәренең Рәсәйгә бындай киң сараға дүртенсе тапҡыр килеүе. Тәүге ике конференция – Татарстанда, өсөнсөһө 2008 йылда Өфөлә үтте.
— Ике көн буйына беҙҙең берлектәге эшебеҙ Ислам конференцияһы Ойошмаһы менән Башҡортостан етәкселеге һәм республиканың фәнни берләшмәһе араһында тығыҙ хеҙмәттәшлекте юлға һалырға ярҙам итер, тип ышанам, — тине Ислам конференцияһы Ойошмаһы Генераль секретары Экмеледдин Ихсаноглу. – Бөгөн беҙ Рәсәйҙе һәм уның төбәктәрен үҙебеҙҙең стратегик партнерҙарыбыҙ итеп ҡарайбыҙ. Һеҙҙең илгә, уның мәҙәниәтенә һәм тарихына беҙҙең ҡыҙыҡһыныуыбыҙ 2005 йылдан һуң, Рәсәй Ислам конференцияһы Ойошмаһы эргәһендә күҙәтеүсе статусы алғас, һиҙелерлек артты, һәм беҙ йылдан-йыл бында үҙебеҙ өсөн ниндәйҙер яңылыҡ асабыҙ.
Симпозиум секцияларының эше Башҡорт дәүләт университеты базаһында үткәреләсәк. Бөгөн делегация М. Аҡмулла исемендәге Башҡорт дәүләт педагогия университетына, Рәсәй Фәндәр академияһы Өфө ғилми үҙәге Этнологик тикшеренеүҙәр институтының Археология һәм этнография музейына, «Русджам-Өфө» яуаплылығы сикләнгән йәмғиәтенә барырға планлаштыра. Иртәгә республиканың рәсми кешеләре һәм Рәсәй мосолмандары Үҙәк диниә назараты рәйесе Тәлғәт Тажетдин менән осрашыуҙар планлаштырылған.


text:
Рөстәм Хәмитов Ҡаҙағстан Премьер-министры Серик Әхмәтов менән осрашты
Бөгөн, 9 октябрҙә, Башҡортостан Президенты Рөстәм Хәмитов етәкселегендә республиканың рәсми делегацияһы Астанаға килде.
Ҡаҙағстан Республикаһы Хөкүмәтендә Башҡортостан Президенты Рөстәм Хәмитов Ҡаҙағстандың Премьер-министры Серик Әхмәтов менән осрашты.
Осрашыу барышында Серик Әхмәтов Башҡортостан делегацияһын Астанаға килеүе менән тәбрикләне һәм милләт-ара мөнәсәбәттәрҙең юғары кимәлдә булыуын билдәләне.
— Һигеҙ йыл төбәк-ара хеҙмәттәшлек барышында беҙҙең мөнәсәбәттәребеҙ ярайһы уҡ юғары кимәлдә һалынды, — тине Ҡаҙағстан Республикаһы Премьер-министры. — Хәҙер Ҡаҙағстанда Башҡортостан Республикаһы көндәре үтә. Был Рәсәй менән Ҡаҙағстан араһында мөнәсәбәттәрҙе нығытыу өсөн яҡшы импульс булып торор, тип уйлайым.


text:
Аҡсарлаҡ
Аҡсарлаҡ (урыҫ. Серебристая чайка, лат. Larus argentatus) — сарлаҡтар ғаиләһенән булған Азияла, Европала һәм Төньяҡ Америкала йәшәүсе эре ҡош.
Ҡылыҡһырлама[үҙгәртергә | вики-тексты үҙгәртергә]
Ҡарғанан байтаҡ ҙур. Дөйөм төҫө аҡ, һорғолт ҡанаттарының осо ҡара, суҡышы һары, аяҡтары ҡыҙғылт һары. Күк сарлаҡтан ҙурлығы һәм төҫө менән айырыла.
Тауышы[үҙгәртергә | вики-тексты үҙгәртергә]
Осҡанда шарҡылдап көлгәнгә оҡшаған тауыш сығара: «ха-ға-һа» йәки киҫкен «ҡъяҙу», ерҙә яңғырауыҡлы: «бах-бах-бах». Ерҙә ҡысҡырғанда, башын артҡа ташлап, суҡышын киң итеп аса.
Йәшәү рәүеше[үҙгәртергә | вики-тексты үҙгәртергә]
Һыу буйында йәшәй. Бер урындан икенсе урынға күсеп йөрөүсе ҡош. Һирәк осрай. Ояһын аулаҡ яр буйҙарында үлән һәм ҡауырһындарынан эшләй. Унда ҡара таплы 2-3 бөртөк йәшкелт һоро йәки һарғылт һоро йомортҡа һала.
Туҡланыуы[үҙгәртергә | вики-тексты үҙгәртергә]
Төрлө аҙыҡ менән туҡлана: балыҡ, һыу бөжәктәре, сысҡан, йомран аулай, башҡа ҡоштарҙың ояларын туҙҙыра, емеш-еләк тә ашай.
Таралышы[үҙгәртергә | вики-тексты үҙгәртергә]
Галерея[үҙгәртергә | вики-тексты үҙгәртергә]
Һылтанмалар[үҙгәртергә | вики-тексты үҙгәртергә]
- Водоплавающие и чайковые птицы Подмосковья «Серебристая чайка — Larus argentatus» (урыҫ.)
- Серебристая чайка на сайте ecosystema.ru (урыҫ.)
- Распространение серебристой чайки в Европе (инг.)
- Joanna Burger «Pattern, mechanism, and adaptive significance of territoriality in herring gulls (Larus argentanus)» Monography (инг.)
{{|fr}}


text:
Рөстәм Хәмитов: «Аграрийҙарға формаль билдәләр буйынса ярҙам итеүҙән баш тартырға ярамай»
Башҡортостан Президенты Рөстәм Хәмитов 20 августағы эш сәфәре барышында Федоровка районының Үрге Яуыш ауылында ҡур етештереү технологияһы менән танышты.
«Солод» яуаплылығы сикләнгән йәмғиәтенең ҡур етештереү цехы 2003 йылдан эшләй. Бында ҡыҙыл һәм аҡ арыш ҡуры етештерелә. Әҙер продукция Өфөнөң «Восход» икмәк берекмәһенә, «Стәрлетамаҡ икмәк комбинаты», «Ишембай икмәк комбинаты» асыҡ акционерҙар йәмғиәттәренә, «Яҡташ» яуаплылығы сикләнгән йәмғиәтенә, Ырымбур өлкәһе икмәкханаларына ебәрелә.
Перспективала предприятие цехты реконструкциялап, продукция сығарыу күләмдәрен арттырыуҙы планлаштыра. Бөгөн бында йылына 4,5 млн һумдан ашыулыҡ ҡур етештерелә. Цикорий киптереү предприятие эшмәкәрлегенең икенсе йүнәлеше булып тора.
Рөстәм Хәмитов, ҡур етештереү — йәшәүгә һәләтле бизнестың асыҡ өлгөһө һәм бындай предприятиеларға етештереү күләмдәрен арттыуҙа ярҙам итергә кәрәк, тип билдәләне. Шул уҡ ваҡытта йәмғиәттең ауыл хужалығы тауарҙары етештереүселәре категорияһына ҡарамауы асыҡланды, шуның арҡаһында уның дәүләттән дотациялар һәм субсидиялар алыу мөмкинлеге лә юҡ. «Солод» яуаплылығы сикләнгән йәмғиәте өсөн был иң көнүҙәк проблема булып тора.
— Был беҙҙең аграрий һәм уға формаль билдәләр буйынса ярҙам итеүҙән баш тартырға ярамай, — тине Рөстәм Хәмитов. — Предприятиела үҙенсәлекле етештереү технологияһы булдырылған, һатыу баҙары бар, рентабеллек һәйбәт. Ҡур етештереү күләмдәрен ярайһы ныҡ арттырыу һәм цехты ҙурайтыу мөмкинлеген ҡарарға кәрәк, тип уйлайым. Был районда яңы эш урындары булдырырға мөмкинлек бирәсәк.
Бөгөн цехта ай һайын 14-15 тонна эталонлы ҡур етештерелә. Уға булған һорау етештереү күләмен кәм тигәндә айына 100 тоннаға тиклем арттырыу мөмкинлеген бирә.


text:
Баш ҡалала фатирҙы ҡуртымға алыу хаҡы уртаса 17 мең һум тәшкил итә
ӨФӨ, 2015 йыл, 13 ғинуар. /«Башинформ» мәғлүмәт агентлығы, Эльвира Латипова/.
Өфөлә фатирҙы ҡуртымға алыу хаҡы айына яҡынса 17 мең һум тәшкил итә. Был сегментта хаҡтар кәмей, тип хәбәр ителә «Эксперт» күсемһеҙ милек агентлығы селтәре материалдарында.
«Эксперт» аналитиктары тәүҙә премиум һәм бизнес-класс фатирҙары арзаная башланы тип билдәләй. Ноябрь-декабрҙә ҡуртым хаҡы бөтә төр фатирҙарға ла кәмене: ваҡытлыса объект биреүселәр күбәйҙе.
Өфөлә иң ҡиммәт торлаҡ ҡала үҙәгендә: бында фатирҙар айына 18 мең һум тора. Йәшел Сауҡалыҡта һәм Октябрь проспектында урынлашҡан фатирҙарҙы айына уртаса 17 мең һумға ҡуртымға алырға мөмкин. Сипайловола (айына 15,9 мең һум), Дим биҫтәһендә (15,7), Черниковкала (15,5) һәм Затонда (14,4) осһоҙораҡ.
Торлаҡтың майҙанына ҡарап хаҡтар ҡалала айырыла: Черниковкалағы бер бүлмәле фатир өсөн айына 13,5 мең һумдан алып үҙәктәге күп бүлмәле торлаҡ өсөн 28 мең һумға тиклем.
Өфөлә элиталы торлаҡ айына уртаса 48 мең һумға ҡуртымға бирелә. Был сегментта хаҡтар бер бүлмәле фатир өсөн 28 мең һумдан алып күп бүлмәле торлаҡ өсөн 70 мең һумға тиклем тирбәлә.


text:
Фото:
Хәйбулла ере танылған яҡташтарын йыйҙы
Фото:
ӨФӨ, 2015 йыл, 27 февраль. /«Башинформ» мәғлүмәт агентлығы, Әлим Фәйезов/.
Хәйбулла районында Әҙәбиәт йылына арналған «Хәйбулланың көмөш ынйылары» әҙәби-крайҙы өйрәнеү акцияһы ойошторолдо.
Акцияның маҡсаты — халыҡҡа, йәштәргә, үҫеп килеүсе быуынға Хәйбулла районынан сыҡҡан яҙыусылар, шағирҙар, уларҙың мәҙәниәт һәм сәнғәт үҫешенә индергән өлөшө хаҡында мәғлүмәт биреү, яҙыусылар, шағирҙар ижады аша йәш быуында тыуған төйәккә һөйөү тәрбиәләү, китап уҡыуҙы популярлаштырыу.
Сараға билдәле шәхестәр: шағирә, Башҡортостандың Дәүләт Йыйылышы — Ҡоролтай Рәйесе урынбаҫары Йомабикә Ильясова, республиканың халыҡ шағиры Ҡәҙим Аралбай, яҙыусы, Башҡортостандың атҡаҙанған матбуғат һәм киң мәғлүмәт хеҙмәткәре, Шәйехзада Бабич исемендәге премия лауреаты Фәрзәнә Аҡбулатова, Рәсәйҙең һәм Башҡортостандың атҡаҙанған сәнғәт эшмәкәре Шәүрә Ғилманова һәм Башҡортостандың атҡаҙанған сәнғәт эшмәкәре Айгөл Әхмәҙиева саҡырылғайны.
Танылған ҡунаҡтарҙы Хәйбулла районы башлығы Раил Ибраһимов сәләмләне. Ул Мәҙәниәт йылы муниципаль кимәлдә лайыҡлы уҙғарылды, Әҙәбиәт йылында ла күп ижади проекттар тормошҡа ашырыласаҡ, яҙыусылар һәм шағирҙар менән осрашыуҙар ойоштороласаҡ тип белдерҙе.
Кисә Фәрзәнә Аҡбулатованы юбилейы менән ҡотлауҙан башланды. Ул үҙенең ижади пландары менән уртаҡлашты. Әҙибә «Яҙылып бөтмәгән китап» тип аталған китабын тамамлап, яҡташтарына тәҡдим итергә ниәтләй.
Башҡортостандың халыҡ шағиры Ҡәҙим Аралбайҙың ижады асыҡлығы һәм тәүәккәллеге менән айырылып тора. Ҡәҙим Аралбайҙың шиғриәте милли, әхлаҡи-этик проблемаларҙы күтәрә. Ошо тантаналы кисәлә ул тамашасыларға яңы шиғырҙарын уҡып ишеттерҙе, Хәйбулла ерендә булып киткән яҙыусылар һәм шағирҙар хаҡында мәғлүмәти материал туплау буйынса эше хаҡында бәйән итте.
Йомабикә Ильясованың шиғриәтенә йомшаҡлыҡ һәм яғымлылыҡ, ихласлыҡ һәм хистәр тәрәнлеге хас. Залда ултырыусылар уның шиғырҙарын таң ҡалып тыңланы.
Айгөл Әхмәҙиева радио хәбәрсеһенән алып «Ҡурай» телеканалының баш мөхәрриренә тиклем ижад юлы үткән. Ул үҙәк район китапханаһына китап һатып алыу өсөн аҡсалата сертификат бүләк итте.
Шәүрә Ғилманова 30 йылдан ашыу Мостай Кәримдең ижадын өйрәнә. Ул үҙәк район китапханаһы фонотекаһына Башҡортостандың халыҡ шағирының тыуыуына 95 йыл тулыуға бағышланған «Бәлки, ҡалыр ошо ораным...» дискын тапшырҙы.
Кисәне район мәҙәниәт йорто үҙешмәкәр артистарының сығышы биҙәне. Мәҙәниәт йорто фойеһында күренекле яҡташтарҙың ижадын сағылдырған «Тәрән мәғәнәле ижад» китап күргәҙмәһе ҙур ҡыҙыҡһыныу тыуҙырҙы.


text:
Ауырғазы районында яңы прокурор тәғәйенләнде
ӨФӨ, 2015 йыл, 28 декабрь. /«Башинформ» мәғлүмәт агентлығы, Артур Басиров/.
Башҡортостандың Ауырғазы районында яңы прокурор тәғәйенләнде. Ул — юстиция кәңәшсеһе Альберт Ахунов. Рәсәйҙең Генераль прокуроры тейешле указға ҡул ҡуйҙы.
Альберт Ахунов 1982 йылда Туймазы ҡалаһында тыуған. 2006 йылда Башҡорт дәүләт университетын тамамлаған. 2008 йылда прокуратура органдарында хеҙмәт итә башлай. Әлегә тиклем Салауат ҡалаһы прокуроры урынбаҫары вазифаһын биләгән.


text:
Башҡортостан торлаҡ төҙөү күләме буйынса Рәсәйҙең алдынғы төбәктәре иҫәбенә инде
Башҡортостанда 2012 йыл йомғаҡтары буйынса торлаҡты сафҡа индереү динамикаһы насар түгел. 2,3 миллион квадрат метр торлаҡ файҙаланыуға тапшырылған, үҫеш 10 процент тәшкил иткән.
— Бындай темптар уртаса Рәсәй кимәленән ике тапҡырға юғарыраҡ – республика был күрһәткес буйынса Рәсәй субъекттары араһында ете алдынғы төбәк иҫәбенә инде һәм Волга буйы федераль округында икенсе урында тора, — тине Башҡортостан Президенты, БР Дәүләт Йыйылышы – Ҡоролтай депутаттары алдында республика Хөкүмәтенең 2012 йылдағы эшмәкәрлеге тураһында отчет менән сығыш яһап.
Шул уҡ ваҡытта, Рөстәм Хәмитов билдәләүенсә, республика бер кешегә иҫәптә халыҡтың торлаҡ менән тәьмин ителеше буйынса әлегә тик алтмышынсы урындарҙа килә.
— Торлаҡ, айырыуса социаль йорттар етешмәй. Күп кеше ипотекаға торлаҡ һатып ала алмай, — тине Президент.
Республикала яҡынса 25 миллиард һумға ипотека кредиты бирелгән, 2011 йыл менән сағыштырғанда, был күрһәткес 1,6 тапҡырға артҡан. Шул уҡ ваҡытта кредиттар ҡиммәтләнгән. Әгәр ҙә бер йыл элек кредитты уртаса 11,9 процент менән алып булһа, ағымдағы йыл башына ҡарата ставка 12,7 процентҡа тиклем артҡан.
Әҙ тәьмин ителгән граждандарҙың, бюджет өлкәһе хеҙмәткәрҙәренең торлаҡ мәсьәләһен хәл итеү юлдарының береһе – ул ҡуртымға бирелеүсе торлаҡ төҙөү, тип иҫәпләйҙәр Башҡортостан Хөкүмәтендә. Әлеге ваҡытта 2015 йылға тиклем иҫәпләнгән тейешле республика программаһы әҙерләнә.
Рөстәм Хәмитов күп фатирлы торлаҡ төҙөү өсөн территорияларҙы комплекслы үҙләштереү бурысын ҡуйҙы.
— Былтырҙан башлап «Яркий», «Инорс-4», «Төньяҡ-көнбайыш Затон», «Яңы Булгаков», «Максимовка» биҫтәләрендә, Баланово ҡасабаһында торлаҡ төҙөлөшө әүҙемләште, — тип һөйләне Рөстәм Хәмитов. – Был ике миллион квадрат метр торлаҡты сафҡа индерергә мөмкинлек бирәсәк. Артабан Ағиҙел аръяғында торлаҡ төҙөй башлау планлаштырыла. Өс мең гектарға яҡын майҙанда 2020 йылға алты миллион квадрат метрҙан ашыу торлаҡ төҙөү ҡарала.


text:
Республика туризм өлкәһендә Ҡаҙағстан менән хеҙмәттәшлек итәсәк
Башҡортостан туризм өлкәһендә Ҡаҙағстан менән хеҙмәттәшлек итергә ниәтләй. Көн элгәре Өфөлә БР Туризм буйынса агентлығы етәксеһе Артем Колесниов Башҡортостандың Ҡаҙағстан Республикаһындағы вәкиле Ержан Азанов менән эш осрашыуы үткәрҙе.
Осрашыу барышында Ҡаҙағстан туроператорҙары ярҙамында республикаға туристар йәлеп итеү, Өфө менән Астана араһында тура авиабәйләнеш ойоштороу мәсьәләләре тикшерелде, тип хәбәр иттеләр ведомствоның матбуғат хеҙмәтенән.
— Чартер рейсын ойоштороу Көньяҡ-Көнсығыш Азияға юлланған беҙҙең туристар өсөн ҡыҙыҡлы булыр ине, тип уйлайбыҙ, сөнки быға ваҡыт һәм матди сығымдар әҙерәк китә, — тине Артем Колесников.


text:
Республикала эпидемиологик хәл тотороҡло
Роспотребнадзорҙың Башҡортостан Республикаһы буйынса идаралығында үткәрелгән эш кәңәшмәһендә Идаралыҡтың 2010 йылдың I кварталындағы эшмәкәрлегенә йомғаҡ яһалды.
2010 йылдың беренсе кварталы йомғаҡтары буйынса республикала эпидемиологик хәл тотороҡло һәм сағыштырмаса имен тип билдәләнде.
Йыл башынан алып бөтәһе 236,7 мең йоғошло һәм паразитар ауырыуҙар осрағы теркәлде, уларҙың 94,4 процентын грипп һәм ОРВИ тәшкил итә. Йоғошло һәм паразитар ауырыуҙарҙың 26 нозологик формаһы буйынса сирләү теркәлмәне.
Шул уҡ ваҡытта халыҡтың киҫкен эсәк инфекциялары менән сирләүе артыуы күҙәтелә. Был күрһәткес һуңғы өс айҙа 100 мең кешегә 125,3 осраҡ тәшкил итә. Быйыл сальмонеллез менән сирләүселәр һаны артыуы күҙәтелә. Ул күберәк Өфө ҡалаһы, Өфө һәм Әлшәй райондары территорияларында теркәлгән.
Инфекцияларҙың ҡалған төркөмдәре буйынса эпидемиологик хәл сағыштырмаса тыныс.


text:
14 октябрҙә хәрби хеҙмәткә саҡырыу мәсьәләләре буйынса тура бәйләнеш үткәрелә
14 октябрҙә Өфөнөң «ИНДИГО» ҡала психолог-медик-социаль оҙатыу үҙәге «Рәсәй ҡораллы көстәренә көҙгө саҡырылыш» темаһына «ҡыҙыу линия» ойоштора.
Унда республиканың баш ҡалаһының Орджоникидзе, Калинин һәм Октябрь райондары Хәрби комиссариаттары белгестәре ҡатнашасаҡ.
Беренсе тапҡыр хәрби иҫәпкә баҫыу һәм хәрби хеҙмәткә саҡырылыу барышында граждандарға психологик ярҙам күрһәтеү менән бәйле һорауҙарҙы 223-22-11 телефоны аша бирергә мөмкин. Өфөнөң коды — 347. "Ҡыҙыу линия" 15 — 16 сәғәттәрҙә эшләйәсәк.


text:
Таңсулпан Бураҡаеваның «Өйләнәм!» фильмы Мәскәүҙәге авторлыҡ кино фестивалендә ҡатнашасаҡ
Таңсулпан Бураҡаеваның «Өйләнәм!» фильмы Мәскәүҙә уҙасаҡ VI Бөтә Рәсәй «Арткино» авторлыҡ ҡыҫҡа метражлы фильмдар фестивалендә ҡатнашасаҡ. Быйыл конкурс программаһына 80-дән ашыу төрлө жанрлы таҫмалар ҡуйылған: уйын, документаль, анимациялы, шулай уҡ эксперименталь кино.
Илдәге ҡыҫҡа метражлы фильм фестивалдәре араһында был фестиваль иң күләмлеләрҙең береһе булып һанала. Уның девизы: «Бөтә Рәсәйҙән иң яҡшы ҡыҫҡа метражлы фильм». Конкурста илдең алдынғы кино мәктәптәре студенттарынан һәм уларҙы тамамлаусыларҙан тыш, ирекле авторҙар ҙа ҡатнашасаҡ. Фестивалдә ҡатнашыусыларҙың һәм тамашасыларҙың 90 процентын йәштәр тәшкил итһә лә, ул студенттар фестивале түгел, ә профессиональ тип иҫәпләнә.
«Өйләнәм!» фильмы 15 минутҡа тиклемге «Уйын киноһы» номинацияһында тәҡдим ителгән.
Төп геройы – бик яҡшы кейәү егет, уның һөйөклөһө булырҙан тирә-яҡтағы бер ҡыҙ ҙа баш тартмаясаҡ. Уға ярауы ла еңелдән түгел. Һәм был яуаплы эшкә – егеткә киләһе ҡыҙҙы тәҡдим итергә – олатаһы баҙнат итә. Был юлы егеткә бәхет йылмайырмы? Берҙән-берен табырмы?


text:
Республика кардиодиспансеры ололар өсөн Асыҡ ишектәр көнө үткәрә
1 октябрҙә Республика Кардиология диспансеры поликлиникаһында Ололар көнөнә ҡарата Асыҡ ишектәр көнө үткәреләсәк. Иртәнге 9-ҙан 15 сәғәткә тиклем дауалау учреждениеһының табип-кардиологтары бушлай консультациялар үткәрәсәк, ЭКГ эшләйәсәк.
«Башинформ» агентлығына БР Һаулыҡ һаҡлау министрлығының матбуғат хеҙмәтенән хәбәр итеүҙәренсә, ҡабул итеү Өфө ҡалаһы, Степан Кувыкин урамы, 96/1 адресы буйынса Республика Кардиология диспансерының поликлиникаһында алып барыласаҡ, телефоны: 255-64-80. Үҙең менән паспорт һәм медицина страховкаһы полисын алып килергә кәрәк.


text:
15 декабрҙә хеҙмәт ҡануниәте мәсьәләре буйынса граждандар ҡабул ителәсәк
15 декабрҙә РФ Президентының Башҡортостан Республикаһындағы йәмәғәт ҡабул итеү бүлмәһендә хеҙмәт ҡануниәте һәм хеҙмәт килешеүе төҙөгән яҡтарҙың матди яуаплылығы мәсьәләләре буйынса граждандар ҡабул итеү ойошторола.
Ҡабул итеүҙе Башҡортостан Республикаһындағы Дәүләт хеҙмәт инспекцияһы етәксеһе урынбаҫары Владимир Гребенников үткәрә.
Башлана — 14 сәғәттә.
Йәмәғәт ҡабул итеү бүлмәһенең адресы: Өфө, Цюрупа урамы, 100 («Үҙәк баҙар» транспорт туҡталышы). Белешмәләр һәм алдан яҙылыу өсөн телефондар: 251-64-39, 251-77-91.


text:
12 июндә Өфөлә - өсләтә байрам
12 июндә Өфөлә Рәсәй көнөнә, Салауат Юлаев көндәренә һәм Ҡала көнөнә арналған байрам саралары үткәрелә.
Йола буйынса Өфөлә Дуҫлыҡ монументына, Салауат Юлаев һәйкәленә сәскәләр һалыу тантанаһы үтәсәк. Ленин майҙанында Рәсәйҙең 1812 йылғы Ватан һуғышында Еңеүенә арналған театрлаштырылған тамаша көтөлә. Өфөлөләргә һәм ҡала ҡунаҡтарына Өфөнөң төп майҙандарында байрам программалары тәҡдим ителәсәк. Мәҙәниәт һәм ял парктарында, мәҙәниәт йорттарында, стадиондарҙа халыҡ байрамдары, спорт ярыштары һәм башҡа төрлө мәҙәни-күңел асыу саралары ойошторола. Байрам үткәрелгән урындарҙа күсмә сауҙа нөктәләре эшләйәсәк. Фейерверк байрамдың кульминацияһы буласаҡ, ойоштороусылар әйтеүенсә, беҙҙе быйыл былтырғыға ҡарағанда ла сағыуыраҡ һәм ҡыҙыҡлыраҡ салют көтә.


text:
Башҡортостанда чечендарҙы ҡыйырһыталармы
Чечняның кеше хоҡуҡтарын яҡлаусыһы Нурди Нухажиев әйтеенсә, уның исеменә башҡа төбәктәрҙә йәшәүсе милләттәштәренән күп һанлы ялыуҙар килә.
Ул үҙен ҡанунһыҙ рәүештә енәйәт яуаплылығына тарттырыуҙарына зарлана. Уның яҙыуынса былтыр сентябрҙә Белорет юридик техникумында бер уҡытыусы уның менән низағ ойоштора, шунан һуң таныш милиционерҙарын саҡырып чечен егетен ҡыйната.
Һуңынан уны эске эштәр идаралығына алып барып йәнә ҡыйнайҙар, артабан ике тәүлеккә ябып ҡуялар. Был тарихтың асылын әлегә бер кем дә аныҡ белмәй. кавказдан килеп Башҡортостанда үҙ тәртибен урынлаштырған тау халҡының әҙәп-холоғо билдәле ки.


text:
Фото:
Башҡортостан Президенты Уругвай делегацияһы менән осрашты
Фото:
Шишәмбе, 22 майҙа, Башҡортостан Президенты Рөстәм Хәмитов Республика йортонда ANCAP дәүләт компанияһы етәксеһе Рауль Фернандо Сендик Родригес етәкселегендәге Уругвай делегацияһы менән эш осрашыуы үткәрҙе.
Сит ил ҡунаҡтары Өфөгә эш визиты менән килде – улар республиканың сәнәғәт һәм инвестицион мөмкинлектәре менән таныша, шулай уҡ «Газ. Нефть. Технологиялар-2012» күргәҙмәһендә ҡатнаша.
Рөстәм Хәмитов Уругвай делегацияһына халыҡ-ара күргәҙмәлә ҡатнашҡаны өсөн рәхмәтен белдерҙе.
— Һеҙ республика компаниялары етәкселәре менән бер нисә осрашыу үткәрергә планлаштыраһығыҙ. Был һөйләшеүҙәр уңышлы үтер, тип ышанам, — тине осрашыуҙа Башҡортостан Президенты.
Рөстәм Хәмитов фекеренсә, яғыулыҡ-энергетика комплексы, машиналар эшләү, нефть химияһы һәм геологоразведка хеҙмәттәшлек итеү өсөн төп йүнәлештәр була ала.
— Һеҙҙең корпорацияның аҙыҡ-түлек продукттары менән дә эш итеүен, шәкәр етештереүен беләм. Беҙҙе хеҙмәттәшлек итеүҙең барлыҡ йүнәлештәре лә ҡыҙыҡһындыра. Уругвай географик яҡтан уңайлы урынлашҡан, һеҙҙә шулай уҡ уңайлы инвестицион мөхит булдырылған. Республикағыҙ бизнесмендары беҙҙең ил бизнесы менән ҙур кинәнес менән эшләр ине. Беҙгә бындай хеҙмәттәшлекте документтарҙа нығытырға кәрәк, — тип билдәләне Башҡортостан Президенты Рөстәм Хәмитов. – Беҙҙең министрлыҡтар һәм һеҙҙең компания араһындағы меморандумға ҡул ҡуйыу артабан хеҙмәттәшлек итеү өсөн ныҡлы нигеҙ булдырасаҡ, тип уйлайым.
Үҙ сиратында Рауль Фернандо Сендик Родригес республика башлығына Башҡортостанға саҡырғаны өсөн рәхмәтен белдерҙе.
— Мин инде һигеҙ йыл дауамында Уругвайҙың яғыулыҡ компанияһына етәкселек итәм. Илдә иң ҙур компания һаналған беҙҙең предприятие биояғыулыҡ, нефть химияһы менән дә эш итә, аҙыҡ-түлек продукттары етештерә. Алда әйтеп үтелгән барлыҡ өлкәләрҙә лә Башҡортостан менән хеҙмәттәшлек булдыра алырбыҙ, тип уйлайым, — тип һыҙыҡ өҫтөнә алды Уругвайҙың рәсми делегацияһы башлығы Башҡортостан Президенты менән осрашыу барышында.


text:
Көньяҡ Корея компанияһы Стәрлетамаҡта лифт етештерәсәк
Стәрлетамаҡта Travis маркалы лифттарҙы етештереүҙе ағымдағы йыл һуңында башларға планлаштыралар. Лифттар, экскалаторҙар һәм автомобилдәр парковкалау системаһы етештереү буйынса Saehan Travis Elevator Көньяҡ Корея компанияһы – Көньяҡ Уралда эре «Инмаш» инновацион инфраструктура комплексы резиденты. Уртаҡ проект Ҡазанда «Волгастройэкспо» күргәҙмәһендә күрһәтелгәйне.
«Башинформ» агентлығына технологик парктың матбуғат хеҙмәтенән хәбәр итеүҙәренсә, киләсәк производство майҙансығы урынында төҙөлөш-монтажлау эштәре сентябрҙә башланасаҡ. Тәүге продукцияны сығарыу 2014 йылдың декабренә билдәләнгән. Дөйөм инвестициялар күләме 5 миллион долларлыҡ проект йылына 4 мең лифт сығарырға күҙаллай. Етештереү Рәсәй баҙарына тәғәйенләнәсәк.
«Инмаш» директоры Ришат Вәлиәхмәтов Saehan Travis Elevator менән хеҙмәттәшлек үҙ-ара отошло технологиялар менән алмашыуҙы тәьмин итәсәк тип ышана. «Был өҫтөнлөклө инвестиция проекты халыҡ-ара стандарттар буйынса продукция етештереүҙе, яңы эш урындары булдырыуҙы, персоналды уҡытыуҙы ҡарай», — тине Ришат Вәлиәхмәтов.
Башҡортостан Республикаһы буйынса Стратегик инициативалар агентлығының йәмәғәт вәкиле Рөстәм Дәүләтов әйтеүенсә, «Инмаш» технологик паркы һуңғы биш йылда резиденттарҙың иҫәбен ике тапҡырға, эш урындарын өс тапҡырға, тулайым табышты алты тапҡырға арттырҙы. Рөстәм Дәүләтовтың фекеренсә, технологик парк эшенең «лайыҡлы һөҙөмтәһе» – «лифт етештереү буйынса яңы Рәсәй-Корея проектын уңышлы тормошҡа ашырыуҙың гарантияһы».
«Инмаш» технологик парк (Стәрлетамаҡ) 2009 йылда «Инмаш» концерны базаһында ойошторолған. 110 мең квадрат метр самаһы майҙанда 600-ҙән ашыу сәнәғәт ҡорамалы урынлаштырылған. Технологик парктың төп резиденттары иҫәбендә – «Инмаш» концерны (машина эшләү), «Көньяҡ Урал» компанияһы (төрөү материалдары сығарыу), Стәрлетамаҡ механика заводы, «Транстехника» компанияһы (металл эшкәртеү), «Русфильтр» (автомобиль фильтрҙары етештереү). «Инмаш» технологик паркы резиденттарының тулайым табышы 2013 йылда 247,9 миллион һум тәшкил итте.


text:
Парламентарийҙар Дәүләт Йыйылышының өсөнсө ултырышына әҙерлек башлай
Башҡортостан Республикаһы Дәүләт Йыйылышы – Ҡоролтай депутаттары был аҙнала профилле комитеттар сиктәрендә эш башлай.
6 ноябрҙә Торлаҡ сәйәсәте һәм инфраструктура үҫеше буйынса комитет (10.30), Аграр мәсьәләләр, экология һәм тәбиғәттән файҙаланыу буйынса комитет (14.30) депутаттары ултырыштар үткәрәсәк.
7 ноябрҙә Сәнәғәт, инновацион үҫеш һәм эшҡыуарлыҡ буйынса комитет (сәғәт 10-да), Мәғариф, мәҙәниәт, спорт һәм йәштәр сәйәсәте буйынса комитет (14.30), Һаулыҡ һаҡлау, социаль сәйәсәт һәм ветерандар эштәре буйынса комитет (16 сәғәттә) ултырыштары үткәрелә.
8 ноябрҙә Урындағы үҙидара, граждандар йәмғиәте институттарын үҫтереү һәм киң мәғлүмәт саралары буйынса комитет (10.30) һәм Дәүләт ҡоролошо, хоҡуҡ тәртибе һәм суд мәсьәләләре буйынса комитет ағзалары (14.30) ултырыш үткәрә.
Тағы бер аҙнанан, 15 ноябрҙә, Бюджет, һалым, инвестиция сәйәсәте һәм территориаль үҫеш буйынса комитет (сәғәт 10-да) ултырышы үтәсәк.


text:
Ҡурған башҡорттары ҡоролтайы башҡарма комитеты вәкилдәре Республиканың Почет грамотаһы менән бүләкләнде
Башҡорт халҡының йолаларын һәм ғөрөф-ғәҙәттәрен, телен һәм мәҙәниәтен үҫтереүгә, һаҡлауға өлөш индергәне, уңышлы йәмәғәт эшмәкәрлеге өсөн Ҡурған өлкәһенең дүрт вәкиле Башҡортостандың Почет грамотаһы менән бүләкләнде.
Республика башлығы Указы менән Башҡорттар ҡоролтайы башҡарма комитеты ағзалары Зимфира Стукова һәм Камил Хәмзин, Әлмән районы башҡорттары ҡоролтайы башҡарма комитеты рәйесе Марс Солтанов һәм Ҡурған өлкәһе губернаторы урынбаҫары Нияз Йосопов наградаларға лайыҡ, тип хәбәр ителә БР рәсми хоҡуҡи мәғлүмәт порталында.
Белешмә. Әлеге ваҡытта Ҡурған өлкәһе территорияһында 15 меңдән ашыу башҡорт йәшәй. «Бөтә донъя башҡорттары ҡоролтайы (конгресы)» Халыҡ-ара йәмәғәт берләшмәләре союзының мәғлүмәттәренә ярашлы, Ҡурған өлкәһендә Бөтә донъя башҡорттары ҡоролтайының өлкә һәм ҡала бүлексәләре, шулай уҡ Әлмән, Сафакүл, Шумиха, Юрғамыш райондары, Щучье ҡалаһы һәм Щучье районы, Целинный ҡалаһы ҡоролтайҙары эшләп килә.


text:
Башҡорт дәүләт филармонияһы Рим Хәсәновҡа ярҙам итеү өсөн хәйриә концерты ойоштора
Хөсәйен Әхмәтов исемендәге Башҡорт дәүләт филармонияһы композитор Рим Хәсәновҡа ярҙам итер өсөн хәйриә концерты ойоштора. Билдәле музыкант яңыраҡ инфаркт үткәрҙе, әлеге ваҡытта ул реанимация бүлегенән стационарға күсерелгән. Был хаҡта көн элгәре «Йәнле журнал»дағы үҙенең блогында Башҡортостан Республикаһы Президентының мәҙәниәт буйынса советнигы, саксофонсы Олег Кирәев хәбәр итте.
Рим Хәсановҡа ярҙам концерты июнь башында үтәсәк, тип хәбәр итте «Башинформ» агентлығына Башҡорт дәүләт филармонияһының йәмәғәтселек менән бәйләнештәр бүлеге начальнигы Ләйлә Аралбаева.
—Концертта йыйылған бөтә средстволар Рим Хәсәновтың ғаиләһенә йүнәлтеләсәк, — тип өҫтәне ул.
Ләйлә Аралбаеваның әйтеүенсә, концерттың аныҡ датаһы яҡын арала билдәле буласаҡ. Әлегә Башҡорт дәүләт филармонияһы коллективы 72-се концерт миҙгелен ябыуға әҙерләнә. Ул 19-20 майҙа үтәсәк.


text:
Башҡортостанда ҡоролоҡ буйынса ғәҙәттән тыш хәл режимы бөтөрөлдө
Башҡортостан Хөкүмәте 6 сентябрҙәге бойороғо менән ҡоролоҡ буйынса ғәҙәттән тыш хәл режимын бөтөрҙө, бындай режим 20 июлдән – республиканың 18 районында, 7 августан йәнә 28 районда һәм Өфө, Күмертау, Сибай ҡалаларында аномаль эҫе һауа торошо арҡаһында уңыш һәләк булыу айҡанлы индерелгәйне. Шулай уҡ урман янғындары таралыу айҡанлы төбәктең 19 районында айырым янғынға ҡаршы режим индерелгәйне, тип хәбәр иттеләр Рәсәй Ғәҙәттән тыш хәлдәр министрлығының БР буйынса Баш идаралығынан.


text:
Башҡортостан Рәсәйҙә эске һәм ситтән килеү туризмын үҫтереү программаһына әҙер булыуы хаҡында иғлан итте
Башҡортостан Республикаһы 2013 йылда «Рәсәйҙә эске һәм ситтән килеү туризмын үҫтереү» федераль маҡсатлы программаһы сараларын тормошҡа ашырыуға әҙер.
Көн элгәре Мәскәүҙә Башҡортостан Хөкүмәте Премьер-министры урынбаҫары Марат Мәһәҙиев һәм БР Туризм буйынса агентлығы етәксеһе Артем Колесников 2018 йылға тиклем иҫәпләнгән был оҙайлы сроклы программаны тормошҡа ашырыу буйынса Координация советы ултырышында ҡатнашты.
Иҫегеҙгә төшөрәбеҙ, Башҡортостанда 2012-2016 йылдарға республикала эске һәм ситтән килеү туризмын үҫтереү буйынса бындай маҡсатлы программа тормошҡа ашырыла башланы ла инде.
Башҡортостанда туристик кластерҙар булдырыу проекттарына ярҙам итеү буйынса капитал һалыуҙар Федераль маҡсатлы программа саралары исемлегенә индерелгән. Программаның төп бурысы – илдә эске һәм ситтән килеү туризмын үҫтереү.
«Башинформ» агенлығына БР Туризм буйынса агентлығының матбуғат хеҙмәтенән хәбәр итеүҙәренсә, 2013 йылда төбәктә туристик-рекреацион объекттарҙың эшмәкәрлеген тәьмин итәсәк ҡоролмаларҙы проектлауға һәм төҙөүгә капитал һалыуҙарҙы ҡушып финанслау ҡаралған. Был маҡсаттарға федераль бюджеттан – 10 миллион һум, республика бюджетынан 3 миллион һум аҡса бүленәсәк.
— Әлеге ваҡытта Башҡортостандың Туризм буйынса агентлығы республиканың Күгәрсен районында урынлашҡан «Башҡорт ауылы» туристик базаһының инфраструктураһын тәьмин итәсәк объекттарҙы федераль бюджет средстволары иҫәбенә ҡушып финанслауға дәғүә итеүселәр конкурсына документтар әҙерләүҙе тамамлай, — тип хәбәр итте БР Туризм буйынса агентлығының туриндустрия бүлеге начальнигы Вячеслав Гостёнов.


text:
Өфөлә икенсе «Лента» гипермаркеты асылды Фото: автор фотоһы
Өфөлә икенсе «Лента» гипермаркеты асылды
Өфөлә икенсе «Лента» гипермаркеты асылды Фото: автор фотоһы
ӨФӨ, 2015 йыл, 31 декабрь. /«Башинформ» мәғлүмәт агентлығы, Ксения Калинина/.
Өфөлә Баҡалы урамы, 25 адресы буйынса икенсе «Лента» гипермаркеты асылды. Был турала Санкт-Петербург компанияһының рәсми сайтында хәбәр ителә.
Магазин тәүлек әйләнәһенә ялһыҙ эшләй. Уның дөйөм майҙаны 7 500 квадрат метр тәшкил итә, шуның 4 039 квадрат метрын сауҙа майҙаны биләй. Бында 16 меңгә яҡын тауарҙар исемлеге тәҡдим ителгән. Шулай уҡ урындағы етештереүселәрҙең дә тауарҙары бар.
Былтыр Өфөлә «Лента» тарафынан 31 гипермаркет асылды. Хәҙер Волга буйы федераль округындағы 18 ҡалала 26 гипермаркет эшләй.


text:
Баш ҡалала IV Бөтә донъя башҡорттары ҡоролтайы уҙғарыла
ӨФӨ, 2015 йыл, 20 октябрь. /«Башинформ» мәғлүмәт агентлығы, Розалиә Вәлиева/.
2015 йылдың ноябрендә Өфөлә IV Бөтә донъя башҡорттары ҡоролтайы уҙғарыла. Тейешле ҡарар Башҡортостандың хоҡуҡи мәғлүмәт интернет-порталында баҫылған.
Әлеге ваҡытта сараны ойоштороу һәм үткәреү буйынса ойоштороу комитеты төҙөлгән. 26 октябргә тиклем «Бөтә донъя башҡорттары ҡоролтайы» йәмәғәт ойошмалары халыҡ-ара союзының башҡарма комитеты, «Башҡортостан халыҡтары ассамблеяһы» төбәк йәмәғәт ойошмаһы конгресты уҙғарыу буйынса саралар планын әҙерләргә һәм раҫларға тейеш.


text:
Башҡортостанда халыҡ-ара банкылары менән хеҙмәттәшлек киңәйәФото: Олег Яровиков
Башҡортостанда халыҡ-ара банкылары менән хеҙмәттәшлек киңәйә
Башҡортостанда халыҡ-ара банкылары менән хеҙмәттәшлек киңәйәФото: Олег Яровиков
БР Хөкүмәте Премьер-министры Раил Сарбаев Европа реконструкция һәм үҫеш банкыһының төбәктәр үҫеше департаменты башлығы Бруно Бальванер менән осрашты. Осрашыуҙа шулай уҡ БР Хөкүмәте Премьер –министры урынбаҫары, республиканың финанстар минитры Айрат Ғәсҡәров,Волга буйы федераль округы буйынса Европа реконструкция һәм үҫеш банкыһының вәкиллеге башлығы Михаэль Хоффман ҡатнашты.
Осрашыу барышында Өфө ҡалаһы территорияһындағы етештереү-технологик комплекстың үҫешен инфраструктура йәһәтенән тәьмин итеү һәм “Өфө” халыҡ-ара аэропортын реконструкциялауҙың инвестиция проекттарын финанслау мәсьәләләре тикшерелде. Ҡалаларҙа һәм район үҙәктәрендә йылылыҡ селтәрҙәрен, ҡаҙанлыҡтарҙы, канализацияны, һыу хужалығы объекттарын реконструкциялау һәм киңәйтеү, шулай уҡ республиканың агросәнәғәт секторына ярҙам күрһәтеү кеүек өлкәләрҙә дәүләт-шәхси партнерлыҡ механизмын файҙаланып проектты финанслауҙа банкының ҡатнашыуы мәсьәләләренә айырым иғтибар бирелде.
Бальванер әфәнде билдәләүенсә, илдең башҡа төбәктәре иҫәбендә Башҡортостан да, ҙур территориялы һәм халыҡ күп йәшәгән төбәк булараҡ, банкыла ҡыҙыҡһыныу уята. Уныңса, республиканың әүҙем үҫеүсе иҡтисады ла ҙур киләсәккә эйә.
Хеҙмәттәшлек, тәү сиратта, ҡала һәм райондар инфраструктураһы, бәләкәй һәм урта бизнесҡа булышлыҡ итеү, тоннель күпер юл үткәргестәре һәм транспорт сиселештәре һәм башҡалар төҙөлөшө өлкәһендә үҫәсәк. Хеҙмәттәшлектең тәүге һөҙөмтәләре 2010 йылдың беренсе яртыһында уҡ күренәсәк.


text:
Мортаза Рәхимов Учалы һәм Хәйбулла райондарына юлланды
28 майҙа Башҡортостан Республикаһы Президенты Мортаза Рәхимов эш сәфәре менән Учалы һәм Хәйбулла райондарына юлланды. Сәфәр барышында республика Президенты Башҡортостандың Урал аръяғы тау-металлургия тармағы үҫеше менән танышасаҡ.
Мортаза Рәхимов «Учалы тау-байыҡтырыу комбинаты» асыҡ акционерҙар йәмғиәтендә буласаҡ. Предприятиеның төп корпусында флотация паркы реконструкцияланды, иҫкергән машиналар урынына юғары технологиялы машиналар ҡуйылды. Флотацияның дүртенсе секцияһын өҫтәп төҙөү алып барыла, онтау бүлексәһендә «Доберсек» немец фирмаһының автоматлаштырылған ҡоролмалары монтажланған. Комбинатта шулай уҡ руда ваҡлау өсөн яңы ҡорамал урынлаштырыла.
Учалыла Башҡортостан Президенты «Таусы» ябыҡ боҙ һырғалағына тәүге нигеҙ ташы һалыу тантанаһында ҡатнашасаҡ. Объект төҙөлөшө 2010 йылдың яҙында башланды, быйыл декабргә тамамларға планлаштырыла. Һырғалаҡтың тамашасы залы 1,5 мең урынға иҫәпләнгән.
Хәйбулла районында Мортаза Рәхимов «Юбилей» баҡыр-цинк рудаһы ятҡылығында «Башҡортостан баҡыры» яуаплылығы сикләнгән йәмғиәтенең байыҡтырыу фабрикаһы төҙөлөшөн ҡараясаҡ. Хәҙерге ваҡытта ул Рәсәйҙәге иң ҙур ятҡылыҡтарҙың береһе. Ундағы мәғдән запасы 110 миллион тонна самаһы тәшкил итә. Ятҡылыҡ 6 урында табылған. Тәүге өс мәғдән ятҡылығы – асыҡ ысул менән, ҡалғандары ер аҫты ысулы менән эшкәртеләсәк. Руданың төп мөһим компоненттары булып баҡыр, цинк, алтын, көмөш тора.
«Башҡортостан баҡыры» фабрикаһына барғанда Мортаза Рәхимов Башҡортостан Республикаһы Хөкүмәте менән Урал тау-металлургия компанияһы (УТМК) араһында Хеҙмәттәшлек тураһында килешеүгә ҡул ҡуйыу тантанаһында ҡатнашасаҡ. Килешеүҙең маҡсаты булып Башҡортостан Республикаһы Хөкүмәте, УТМК–Холдинг һәм республика биләмәһендә урынлашҡан руда табыу предприятиелары араһында үҙ-ара хеҙмәттәшлек өсөн уңайлы шарттар булдырыу, шулай уҡ социаль-иҡтисади мәсьәләләрҙе хәл итеү тора. Руда табыу сәнәғәтен үҫтереү Башҡортостан өсөн ҙур әһәмиәткә эйә. Республика төҫлө металлургия предприятиеларының һөҙөмтәле эшмәкәрлеге һалым һәм түләүҙәр килеүен тәьмин итә, улар төрлө кимәлдәге бюджеттарҙы тулыландырыуға тос өлөш индерә. Минерал-сеймал базаһы булыу, тау производствоһы күләмдәрен арттырыу яңы эш урындары булдырырға, Урал аръяғы райондарының һөҙөмтәле социаль-иҡтисади үҫешен тәьмин итергә булышлыҡ итә.


text:
Башҡортостанда «500 ферма» программаһы малсылыҡ етештереүсәнлеген 10-20 процентҡа күтәрә
ӨФӨ, 2014 йыл, 10 декабрь. /«Башинформ» мәғлүмәт агентлығы, Артур Басиров/.
«500 ферма» программаһы тормошҡа ашырылған хужалыҡтарҙа етештереүсәнлек 10-20 процентҡа күтәрелә. Был хаҡта республиканың муниципаль район һәм ҡала округтары Советтары рәйестәре менән үткән осрашыуында Башҡортостан Президенты Рөстәм Хәмитов белдерҙе.
Әлеге көндә 200-гә яҡын һөтсөлөк-тауар фермаһы ошо программала ҡатнаша. 304 малсылыҡ бинаһы төҙөлгән, 5500 баш тоҡом малы һатып алынған.
Шуның менәнә бергә, Рөстәм Хәмитовтың һүҙҙәре буйынса, Хәйбулла, Йылайыр, Бөрйән райондарында ошондай бер ниндәй проект та юҡ.
Сығыштың тулы стенограммаһы республика Президентының сайтында бирелгән.


text:
Йома намаҙы
Йома намаҙы (ғәр.صلاة الجمعة — саләт әл-җумғә) — йома көн төштән һуң уҡыла торған йәмәғәт намаҙы. Өйлә намаҙы ваҡытында уҡыла. Кешеләр һаны 4 кешенән кәм булмаҫҡа тейеш. Намаҙ аҙан уҡылғандан һуң башлана. 4 рәҡәғәт намаҙҙан һуң, яңынан аҙан уҡыла. Шунан һуң имам йома хөтбәһен уҡый, һәм ҡамәтән һуң, 2 рәҡәғәт фарыз һәм 4 рәҡәғәт сөннәт намаҙ үтәлә һәм дөйөм доға ҡылына.
«Эй иман килтереп ышаныусылар, әгәр йома көн йома намаҙына аҙан әйтелһә, эштәрегеҙҙе һәм сауҙаларығыҙҙы ҡуйып намаҙ уҡырға, вәғаз тыңларға ашығығыҙ. Был эш һеҙҙең өсөн хәйерлелер. Әгәр был эштең файҙаһын белһәгеҙ икән!» (Изге Ҡөрьән, 62:9)
Мөхәммәд пәйғәмбәр хәҙисендә был көн тураһында былай тип әйткән: «Йома — көндәрҙең хуҗаһы [башлығы]! Был көн Ураҙа байрам һәм Ҡорбан байрамынан да хәйерлерәктер», һәм шулай уҡ былай тип тә әйткән: «Кем йома намаҙын өс тапҡыр рәттән ҡалдыра — уның йөрәге Раббыһы тарафынан ябыласаҡ».
Йома намаҙы ир-аттар өсөн генә мәжбүри. Ҡатын-ҡыҙҙар, балалар, мосафирҙар, ҡолдар һәм физик яҡтан хәлһеҙҙәргә йома намаҙы мәжбүри түгел. Әгәр ҙә килһәләр, был намаҙ улар өсөн өйлә намаҙы буларак һанала.[Сығанаҡ күрһәтелмәгән 214 көндәр]


text:
Өфөлә торлаҡ һәм социаль объекттар төҙөлөшө әүҙем бара
Былтыр Өфөлә 564 мең квадрат метр торлаҡ торлаҡ төҙөп файҙаланыуға тапшырылды. 2010 йылдың беренсе кварталында 60 мең «квадрат» төҙөлдө. Торлаҡ төҙөлөшөнөң дөйөм күләменә индивидуаль төҙөүселәр иң ҙур өлөш индерҙе, тип хәбәр итте бөгөн матбуғат конференцияһында баш ҡала хакимиәтенең Капиталь төҙөлөш идаралығы начальнигы Ильяс Мөниров.
Торлаҡ йорттарҙан тыш, 2009 йылда байтаҡ социаль объекттар сафҡа индерелде.
— Улар иҫәбендә — Сипайлово биҫтәһендә балалар поликлиникаһы филиалы, 21-се ҡала клиник дауаханаһының операция блогы һәм башҡалар, — тине Ильяс Мөниров. – Күп кенә мәктәптәр һәм балалар баҡсалары реконструкцияланды һәм капиталь ремонтланды. Ҡайһы бер объекттарҙа ремонт дауам итә. Биш яңы балалар баҡсаһы проекттары әҙерләнә.
Ильяс Мөниров, төҙөлөштә көрсөк күренештәре һөҙөмтәһендә, өлөшсөләр һәм Өфө хакимиәте менән килешеп, сафҡа индереү срогы кисектерелгән торлаҡ йорттар күп, тип билдәләне. Туҡтатыу сәбәптәренең береһе булып банк системаһының кредит биреүҙән баш тартыуы һәм халыҡтың ипотека ала алмауы тора. Хәлдән сығыу өсөн Башҡортостан Хөкүмәте, квадрат метрҙың хаҡын кәметеү һәм фатирҙарҙы социаль схемалар буйынса һатыу маҡсатында, төҙөлөүсе күп ҡатлы йорттарға инженер селтәрҙәре үткәреүҙе финанслау тураһында ҡарар ҡабул итте. Әлеге ваҡытҡа бер нисә йорт буйынса ҡала һәм республика бюджеттарынан бергә финанслауҙы күҙ уңында тотоусы бер нисә килешеү әҙерләнгән. Был төҙөлөшкә өҫтәмә импульс бирәсәк. Быйыл Өфөлә 620 мең квадрат метр торлаҡ файҙаланыуға тапшырырға планлаштырыла.


text:
Рәсәй Федерацияһы Федераль именлек хеҙмәте
Рәсәй Федерацияһы Федераль именлек хеҙмәте (урыҫ. Федеральная служба безопасности Российской Федерации) — Рәсәй башҡарма федераль власының туранан-тура Рәсәй Президентына буйһонған дәүләт органы. Рәсәйҙең дәүләт именлеген тәьмин итеүсе махсус хеҙмәт. Дәүләт именлеге органдары эшмәкәрлеге ғәмәлдәге дәүләт (конституцион) ҡоролошҡа ҡаршы енәйәттәргә юл ҡуймауға һәм эшләнгәндәрен асыуға, дәүләттең тышҡы һәм эске именлеген тәьмин итеүгә йүнәлтелгән.
Дәүләт именлеге органдары эшмәкәрлегенең норматив-хоҡуҡи базаһын РФ Конституцияһы, РФ-тың «Федераль именлек хеҙмәте тураһында»ғы Законы (1995) тәшкил итә.
РФ Дәүләт именлеге органдарының төп бурыстары:
- РФ-тың директив органдарын дәүләт именлегенә янаған хәүефтәр тураһында иҫкәртеү;
- сит илдәрҙең махсус хеҙмәттәре һәм ойошмаларының, айырым кешеләренең разведкалау һәм башҡа төр эшмәкәрлеген асыҡлау, иҫкәртеү һәм булдырмау;
- терроризм һәм диверсия эшмәкәрлегенә ҡаршы көрәш алып барыу;
- дәүләт власы органдары менән берлектә ойошҡан енәйәтселеккә, коррупцияға, контрабандаға, енәйәтсел килемдәрҙе легалләштереүгә, халыҡ миграцияһына ҡағылышлы закон боҙоуҙарға, ҡорал, һуғыш припастары, наркотик һәм психотроп матдәләр, мәғлүмәтте йәшерен юл менән алыу өсөн ҡулланыла торған техник саралар әйләнешенә ҡаршы көрәшеү;
- көс ҡулланып, конституцион ҡоролошто үҙгәртеү, власты баҫып алыу йә ҡулда тотоу маҡсатын ҡуйған ҡораллы фетнәләрҙе ойоштороуға ҡаршы тороу;
- үҙ вәкәләттәре сиктәрендә дәүләт серенә индерелгән мәғлүмәттәрҙе һаҡлау;
- РФ именлеге, уның иҡтисады, фәнни техник һәм оборона потенциалын күтәреү мәнфәғәттәрендә үткәрелеүсе сараларҙы тормошҡа ашырыуҙа дәүләт власы органдарына булышлыҡ итеү һ.б.
Йөкмәткеһе
- 1 Рәсәй дәүләт именлеге органдар тарихы
- 2 Рәсәй Федераль именлек хеҙмәтенең Башҡортостан Республикаһы буйынса Идаралығы
- 2.1 Башҡортостан дәүләт именлеге органдарының тарихы
- 2.1.1 Өфө Губерния Ғәҙәттән тыш комиссияһы
- 2.1.2 Башҡортостан өлкә Ғәҙәттән тыш комиссияһы
- 2.1.3 БАССР Эске эштәр ХК-һы (БАССР ДИХК-һы) халыҡ комиссарҙары
- 2.1.4 БАССР ДИМ-ы министрҙары
- 2.1.5 БАССР КГБ-һы рәйестәре
- 2.1.6 Башҡортостан Республикаһы буйынса федераль именлек хеҙмәте идаралығы начальниктары
- 2.1 Башҡортостан дәүләт именлеге органдарының тарихы
- 3 Сығанаҡтар
- 4 Контакттар
- 5 Иҫкәрмәләр
- 6 Һылтанмалар
Рәсәй дәүләт именлеге органдар тарихы[үҙгәртергә | вики-тексты үҙгәртергә]
Ҡарағыҙ: Рәсәй дәүләт именлеге органдары тарихы
Рәсәй Федераль именлек хеҙмәтенең Башҡортостан Республикаһы буйынса Идаралығы[үҙгәртергә | вики-тексты үҙгәртергә]
Рәсәй Федераль именлек хеҙмәтенең Башҡортостан Республикаһы буйынса Идаралығы (урыҫ. Управление ФСБ России по Республике Башкортостан) — Рәсәй Федерацияһы федераль именлек хеҙмәтенең территориаль органы. Дәүләт именлеге органдары дәүләттең хоҡуҡ һаҡлау системаһының өлөшө булып тора.
2011 йылдан алып Федераль именлек хеҙмәте һәм башҡа федераль органдарҙың территориаль идаралыҡтары вәкилдәре Башҡортостандың контроль-иҫәп палатаһы Коллегияһы составына индерелә ала. Был турала закон проектын БР Дәүләт Йыйылышы — Ҡоролтай депутаттары 2011 йылда Бюджет, һалым, финанстар һәм милек мәсьәләләре буйынса комитет ултырышында хуплап сыҡты.
Башҡортостан дәүләт именлеге органдарының тарихы[үҙгәртергә | вики-тексты үҙгәртергә]
Башҡортостанда тарихтары 1918 йылдың 17 мартынан башлана: был көндә ВЧК (Всероссийская Чрезвычайная комиссия) составында Өфө губернияһының Ғәҙәттән тыш комиссияһы (Уфимская губЧК) ойошторолған.
Уның рәйесе итеп Петр Зенцов тәғәйенләнә.
1919 йылда Башҡорт автономиялы республикаһы төҙөлгәс, ул саҡтағы Бәләкәй Башҡортостан сиктәрендә БашЧК эшләй башлай.
Уның етәксеһе Әхмәҙулла Биишев була.
Был ваҡытта башлап ВЧК органдарының функциялары һиҙелерлек киңәйтелә: улар разведка, сәйәси эҙләнеү, шпиондар һәм советтарға ҡаршы подполье менән әүҙем көрәш ойоштора.
1922 йылдың 6 февралендә ВЧК органдары РСФСР Эске эштәр Халыҡ Комиссариаты эргәһендәге Дәүләт сәйәси идаралығы (Государственное политическое управление при НКВД РСФСР) итеп үҙгәртелә.
Шул уҡ йылда, Өфө губернияһы БАССР составына ингәс, ике именлек органы бергә ҡушыла, һәм БашГПУ-ға әйләнә.1923 йылдың 2 ноябрендә ГПУ органдары СССР Халыҡ Комиссариаты эргәһендәге Берләштерелгән Дәүләт Сәйәси Идаралығы (Объединенное Государственное Политическое Управление (ОГПУ) при СНК СССР итеп үҙгәртелә.
1934 йылдың 1 июлендә ОГПУ-ның исеме Главное управление госбезопасности (ГУГБ) при НКВД СССР булып китә.
Быға бәйле республиканың именлек органдары атамаһы ла алмашынып тора. Был йылдарҙа республика именлек органдарын етәкләүселәр:
Өфө Губерния Ғәҙәттән тыш комиссияһы[үҙгәртергә | вики-тексты үҙгәртергә]
- П. И. Зенцов (04-07.1918),
- А. П. Павлуновский (12.1918-04.1919),
- Н. А. Долгирев (06-07.1919),
- С. Т. Галкин (07.1920-07.1922),
- А. Е. Белогуров (07.1922-1923).
Башҡортостан өлкә Ғәҙәттән тыш комиссияһы[үҙгәртергә | вики-тексты үҙгәртергә]
- А. А. Биишев (03-06.1919),
- С. Ш. Мурзабулатов (06.1919-01.1920),
- Ф. Н. Тухватуллин (03-05.1920),
- С. С. Лобов (06-12.1920),
- И. Д. Каширин (12.1920-04.1921),
- П. В. Гузаков (04-10.1921),
- Н. Л. Волленберг (12.1921-04.1923),
- А. С. Ермолаев (05.1923-12.1926),
- В. И. Музыкант (12.1926-02.1928),
- Н. А. Извеков (02.1928-04.1929),
- Н. П. Зеликман (04.1929-1930),
- М. С. Погребинский (1930—1934).
БАССР Эске эштәр ХК-һы (БАССР ДИХК-һы) халыҡ комиссарҙары[үҙгәртергә | вики-тексты үҙгәртергә]
- Н. П. Зеликман (1934—1937),
- С. А. Бак (04-09.1937),
- А. А. Медведев (09.1937-1938),
- А. Г. Соколов (1939—1945),
- Д. Р. Быков (06.1945-1946).
БАССР ДИМ-ы министрҙары[үҙгәртергә | вики-тексты үҙгәртергә]
- Д. В.Ҡасимов (1946—1953),
- К. Ф. Фирсанов (1953—1954).
БАССР КГБ-һы рәйестәре[үҙгәртергә | вики-тексты үҙгәртергә]
- П. П. Матвиевский (1954 й. алып),
- В. Г. Соколов (1956 й. алып),
- Я. П. Никулькин (1961 й. алып),
- Г. А. Нагорный (1962 й. алып),
- А. П. Рагозин (1967 й. алып),
- А. Н. Лебедев (1969 й. дек. алып),
- И. А. Маркелов (1970 й. алып),
- Л. Н. Чириков (1974 й. июненән алып),
- В. Г. Мищенко (1979 й. дек. алып),
- В. А. Поделякин (1987 —91).
Башҡортостан Республикаһы буйынса федераль именлек хеҙмәте идаралығы начальниктары[үҙгәртергә | вики-тексты үҙгәртергә]
- В. П. Наумов (1991 йылдын июненән алып)
- В. В. Евтушенко (1997 йылдын алып)
- И. В. Черноков (2002 ылдын мартынан алып)
- В. Н. Палагин (2008 йылдын алып)
- Гайденко Олег Николаевич (2013 йылдың октябрь айынан)
Сығанаҡтар[үҙгәртергә | вики-тексты үҙгәртергә]
- «От губЧК до ФСБ».Сборник очерков.-Уфа: Китап,2003.-280 с.
- http://tv-rb.ru/bash/novosti/va-i-alar/federal-imenlek-khe-m-te-idaraly-ynda-k-nekm-l-r-t/
Етәксе[үҙгәртергә | вики-тексты үҙгәртергә]
Гайденко Олег Николаевич, Генерал-майор. 1967 йылда Ростов өлкәһендә тыуған.
2011—2013 йй. Рәсәй Федераль именлек хеҙмәтенең Һарытау өлкәһе буйынса Идаралығы начальнигы.
2013 йылдын октябрь айынан Рәсәй Федераль именлек хеҙмәтенең Башҡортостан Республикаһы буйынса Идаралығы начальнигы.
Контакттар[үҙгәртергә | вики-тексты үҙгәртергә]
450000, Башҡортостан Республикаһы, Өфө, Крупская урамы, 19
Телефон: 8(3472) 72-99-44
«Ышаныс» юл: 8 (3472) 73-73-72
e-mail: ufsb@fsb.ru


text:
Башҡортостан малсылыҡ тармағын үҫтереүгә федераль бюджеттан субсидия аласаҡ
Рәсәй Хөкүмәте 2013 йылға малсылыҡ тармағын үҫтереү буйынса иҡтисади йәһәттән мөһим булған төбәк программалырына ярҙам итеү буйынса субсидия бүлеү тәртибен раҫланы. Был маҡсаттарға федераль бюджеттан 1,8 миллиард һум аҡса бүленәсәк, тип хәбәр ителә БР Ауыл хужалығы министрлығы сайтында.
2013 йылда субсидиялар илдең 31 субъекты араһында бүленәсәк. Был исемлеккә Башҡортостан да инә. Әлеге субъекттарҙың программалары Рәсәйҙең Ауыл хужалығы министрлығы менән һайлап алынған. Уларҙы тормошҡа ашырыу итле һәм ҡатнаш тоҡом малының һанын 159 мең башҡа арттырырға мөмкинселек бирәсәк.
«Башинформ» агентлығына БР Ауыл хужалығы министрлығының матбуғат хеҙмәте етәксеһе Ләйсән Хәйретдинова хәбәр итеүенсә, республиканың иҡтисади йәһәттән мөһим булған туғыҙ программаһы федераль бюджеттан субсидия аласаҡ. Улар араһында һыйыр, күркә, бройлер итен етештереүҙе үҫтереү, һарыҡсылыҡ, сусҡасылыҡ тармаҡтарын үҫтереү буйынса программалар бар.
2013 йылда БР Ауыл хужалығы министрлығы менән әҙерләнгән 24 маҡсатлы программа араһынан Рәсәйҙең аграр ведомствоһы бөтәһе 12 республика программаһын һайлап алған.


text:
Өфөлә яңы православие сиркәүе асылды
Өфөлә Илия пәйғәмбәр хөрмәтенә төҙөлгән православие сиркәүе эшләй башланы. Был турала “Башинформ” агентлығына Өфө епархияһының миссионер бүлеге етәксеһе Никита Семенов хәбәр итте.
Сиркәүҙә биҙәкләү эштәре тамамланған тиергә лә була, алтын ялатылған көмбәҙҙәр һәм тәреләр урынлаштырылған.
Һәр йәкшәмбе 13 сәғәттә ғибәҙәт ҡылына.
Илия пәйғәмбәр хөрмәтенә төҙөлгән православие сиркәүе Кемеровская урамы, 98-се йорт адресы буйынса (Төньяҡ автовокзал эргәһендә) урынлашҡан.


text:
Республика вуздары 2012 йылда абитуриенттарҙы ҡабул итеү ҡағиҙәләрен баҫтырҙы
Башҡортостан вуздары сайттарында 2012 йылда абитуриенттарҙы ҡабул итеү ҡағиҙәләре урынлаштырылды. Унда юғары уҡыу йортона ингәндә кәрәк булған документтар исемлеге, документтар ҡабул итеү һәм имтихандар үткәреү сроктары, шулай уҡ конкурс, ҡабул итеү имтихандарын үткәреү һәм вузға ҡабул итеү тәртибе бар.
Башҡорт дәүләт университетында айырым бүлек сит ил граждандарын ҡабул итеү үҙенсәлектәренә бағышланған. Документта һөнәрҙәр һәм ҡабул итеү имтихандары исемлеге лә бар.
Ҡағиҙәләргә ярашлы, вуздар ҡабул итеү буйынса кәм тигәндә өс һынау, шул иҫәптән рус теле һәм профилле предмет буйынса имтихан үткәрергә тейеш. Әгәр абитуриенттар туған тел һәм әҙәбиәт менән бәйле «педагогик белем» һәм «филология» һөнәрҙәре буйынса уҡырға теләһә, вуздар һынауҙарҙың береһен туған тел һәм әҙәбиәт буйынса имтиханға алмаштыра ала.
Элеккесә кеүек үк, абитуриенттар документтарын өс һөнәр буйынса биш вузға бирә ала. Льгота менән ҡулланыусылар айырым хоҡуҡтарын тик бер генә уҡыу йортонда һәм бер һөнәр буйынса ҡуллана ала.


text:
Башҡортостан Президенты ҡарамағындағы Коррупцияға ҡаршы көрәш буйынса совет составында үҙгәрештәр бар
Рөстәм Хәмитов үҙенең ҡарары менән Башҡортостан Президенты ҡарамағындағы Коррупцияға ҡаршы көрәш буйынса совет составына һәм уның президиумына үҙ хакимиәтенең етәксе урынбаҫары Рәмил Дилмөхмәтовты һәм БР Йәмәғәт именлеге ведомство-ара советы секретары Рәмил Исҡужинды индерҙе.
Бер үк ваҡытта Совет составынан президент хакимиәте башлығының элекке урынбаҫары Фидус Ямалтдиновты һәм вице-премьер Марат Мәһәҙиевты сығарҙы, тип хәбәр ителә республиканың рәсми хоҡуҡи мәғлүмәт порталында.
Белешмә. Башҡортостан Президенты ҡарамағындағы Коррупцияға ҡаршы көрәш буйынса совет төбәк башлығының 2011 йылдың 9 февралендәге №УП-40 «Башҡортостан Республикаһы Президенты ҡарамағындағы Коррупцияға ҡаршы көрәш буйынса совет тураһында»ғы ҡарары менән ойошторолған. Ошо уҡ ҡарар менән Советтың шәхси составы билдәләнгән. БР Президенты Советтың Рәйесе булып тора.


text:
Даими хәстәрлек күрһәтелә13-12-2016, 02:29 // Социаль мәсьәлә // Баҫып сығарырға
Рәсәй Социаль страховка фондының Башҡортостан буйынса төбәк бүлексәһендә производствола зыян күргән кешеләргә заказ буйынса эшләнгән һәм махсус ҡорамалдар менән йыһазландырылған “Лада Гранта” автомобилдәре тапшырылыуы хаҡында хәбәр иткәйнек.
Дөйөм алғанда, быйыл республиканың төрлө төбәктәрендә йәшәгән 36 кеше социаль реабилитация маҡсатында бүленгән транспорт сараһын алыу бәхетенә өлгәшкән. Автомобиль – зыян күреүселәрҙең йәшәү сифатын яҡшыртыусы, мөмкинлеге сикләнгән кешеләрҙең тормошон тулыландырыусы ғәмәл. Мәҫәлән, үҙенә тәғәйенләнгән автомобиль артынан Бөрйән районынан килгән Бирғәле Ғиззәтуллинды алайыҡ. Ҡасандыр ул колхозда баш энергетик булып эшләгән, эш ваҡытында юл-транспорт ваҡиғаһына эләгеп аяҡһыҙ ҡалған, әле протез ҡуллана.
– Балаларым, ейәндәрем Башҡортостандың төрлө төбәктәрендә йәшәй, уларға йыш барып йөрөйөм. Уңайлы автомобиль сәйәхәттәремде күпкә еңеләйтә. Был юлы шундай шәп автомобиль тапшырҙылар – ҡыуанып бөтә алмайым. Социаль фонд тарафынан даими хәстәрлек тоям, ҙур рәхмәт, – тине Бирғәле ағай.
Автомобиль менән тәьмин итеү – производстволағы бәхетһеҙ осраҡ арҡаһында йәрәхәт алыусыларҙы социаль реабилитациялауҙың бер төрө. Уны юллау өсөн медицина-социаль экспертиза яһаусы учреждениеның һығымтаһы булыуы мотлаҡ. Дөйөм алғанда, әлеге ваҡытта республикала 9 меңдән ашыу кеше Рәсәй Социаль страховка фондының Башҡортостан буйынса төбәк бүлексәһенең производствола бәхетһеҙ осраҡтан һәм һөнәри ауырыуҙарҙан страховкалау буйынса мотлаҡ түләүҙәр иҫәбенән страховка пособиеларын ала.
Производствола зыян күреп, мөмкинлеге сикләнгән кешеләр транспорт сараһын ете йылға бер яңыртыу хоҡуғына эйә. Шулай уҡ инвалидтарҙың квартал һайын автомобилде бушлай ремонтлау, яғыулыҡ менән тәьмин итеү өсөн билдәле күләмдә аҡсалата компенсация алыу хоҡуғы бар.
Әйткәндәй, был ғәмәл Рәсәйҙә 2001 йылдан алып башҡарыла. Ошо йылдар эсендә Башҡортостанда производствола йәрәхәт алып, һаулығы зыян күреүселәргә 164,7 миллион һумлыҡ 980 автомобиль тапшырылған, шул иҫәптән ҡайһы берәүҙәр икенсе һәм өсөнсө тапҡыр транспорт сараһын яңыртҡан.
Рәсәй Социаль страховка фондының Башҡортостан буйынса төбәк бүлексәһе мәғлүмәттәренән.


text:
Хәйбуллалар Ырымбур өлкәһенең Ҡыуандыҡ районында булды
Хәйбулла районы делегацияһы визит менән Ырымбур өлкәһе Ҡыуандыҡ районының Оло Сурай ауылында булды. Делегация составында Хәйбулла районы хакимиәте башлығы урынбаҫары Миңзәлә Баймырҙина, Хәйбулла районы башҡорттары ҡоролтайының Башҡарма комитеты рәйесе Юлай Ибраһимов, шулай уҡ райондың ижади коллективтары булды.
Визит сиктәрендә ауыл халҡы өсөн концерт ойошторолдо, Башҡортостан һәм Хәйбулла районы тураһындағы баҫма продукция таратылды.
Күршеләр араһындағы дуҫлыҡ нығыныр, ә башҡорт ауылдары, халыҡ йолаларын, мәҙәниәтен һәм телен һаҡлап, артабан үҫешер, тигән ышанысын белдерҙе хәйбуллалар.
Ҡыуандыҡ районы башҡорттары ҡоролтайы Башҡарма комитеты рәйесе Ғәбит Тайгунов ауыл халҡы өсөн ойошторолған байрамдың әһәмиәтле булыуын билдәләне.
— Саралар башҡорт ауылы халҡы һәм ҡунаҡтары өсөн бик оҡшаны, — тип белдерҙе Ғәбит Тайгунов. – Айырыуса «Сиҙәм» һәм «Йондоҙсоҡ» балалар ансамблдәренең, шулай уҡ профессиональ артистарҙың сығыштарын билдәләп үтке килә. Бындай сараларҙы үткәреү мөһим, сөнки улар башҡорт халҡының бай мираҫы менән таныштыра. Яҡын күршеләребеҙ – хәйбуллалар беҙҙең өсөн өлгө булып тора, шуға күрә һәр ваҡыт улар менән тығыҙ бәйләнештә булырға тырышабыҙ.


text:
2011 йыл
2011 (ике мең ун беренсе) йыл — кәбисә булмаған йыл, григориан календары буйынса шәмбе көндө башлана. Был беҙҙең эраның 2011 йылы, 3 мең йыллыҡтың 11 йылы, XXI быуаттың 11 йылы, XXI быуаттың 2 ун йыллығының 1 йылы, 2010 йылдарҙың 2 йылы.
- Татарстанда Ғабдулла Туҡай йылы.
- Рәсәйҙә космонавтика йылы.
- Бөтә донъя химия йылы.
- Бөтә донъя урман йылы.
Йөкмәткеһе
Ваҡиғалар[үҙгәртергә | вики-тексты үҙгәртергә]
- Рәсәйҙә йәйге ваҡыт бөтөрөлә.
- Япон АЭС-ы Фукусимала шартлау.
Был йылда тыуған шәхестәр[үҙгәртергә | вики-тексты үҙгәртергә]
Вафат булған шәхестәр[үҙгәртергә | вики-тексты үҙгәртергә]
- Людмила Гурченко, совет һәм Рәсәй актёры.
- Усама бен Ладен, Аль-Каида юлбашсыһы.
- Сергей Багапш, Абхазия Призиденты.
- Муаммар Каддафи, Ливия Призиденты.
- 21 июнь — Моталов Ғәйнетдин Хәйретдин улы, беренсе башҡорт дирижёры, БАССР-ҙың халыҡ артисы (1969).


text:
Өфөлә ЮНЕСКО-ны өйрәнеү буйынса дәреслек баҫылып сығасаҡ
Башҡортостанда ЮНЕСКО-ны өйрәнеү буйынса дәреслек баҫтырыласаҡ, тип хәбәр итте бөгөн «Ижтимағи электрон гәзит»тә үткән онлайн-конференцияла Башҡортостан Республикаһының ЮНЕСКО эштәре буйынса комитетының башҡарма директоры Өлфәт Йомағужин.
— Республиканың бер нисә юғары һәм урта махсус уҡыу йорто менән хеҙмәттәшлек итәбеҙ һәм улар менән ЮНЕСКО-ны өйрәнеү буйынса уҡыу әсбабы әҙерләйбеҙ, — тине Өлфәт Йомағужин. – Ул мәктәп уҡыусылары, студенттар һәм ЮНЕСКО халыҡ-ара ойошмаһы менән ҡыҙыҡһыныусылар өсөн тәғәйенләнгән. Башҡорт дәүләт педагогия университеты нигеҙендә уҡытыусылар өсөн ЮНЕСКО-ны өйрәнеү буйынса курстар үткәрәбеҙ. Ағымдағы йылдың икенсе яртыһында үҙебеҙҙең сайтта «ЮНЕСКО-ны өйрәнеү» журналының интернет версияһын да булдырырға планлаштырабыҙ. Бында беҙҙең китаптар, материалдар тураһында мәғлүмәт алып буласаҡ.
Мәғлүмәт, нәшриәт эшмәкәрлеге сиктәрендә Башҡортостандың ЮНЕСКО эштәре буйынса комитеты «Башҡортостан Республикаһында мәғариф мөхите» йыйынтығын, рус һәм инглиз телдәрендә «Башҡортостан Республикаһы буйынса белешмә» баҫып сығарҙы, тиҙҙән ул француз һәм немец телдәрендә лә донъя күрәсәк. «Урал батыр» эпосының француз һәм немец телдәренә тәржемәһе әҙерләнә, әлеге ваҡытта әҫәр инглиз һәм төрөк телдәренә тәржемә ителгән.


text:
Урал аръяғындағы Күлйорттау ятҡылығын тергеҙеү планлаштырыла
БР Тәбиғәттән файҙаланыу һәм экология министрлығы Башҡортостандың Урал аръяғында тормошҡа ашырыласаҡ пилот эко-проектын әҙерләне. Ул республиканың Баймаҡ районында урынлашҡан Күлйорттау ятҡылығының техноген сәбәптәр арҡаһында бысранған һәм элекке матурлығын юғалтҡан тәбиғи ландшафттарын тергеҙеүгә йүнәлтелгән.
— Яҡын арала был проектты «2011-2015 йылдарға Урал аръяғын иҡтисади үҫтереүҙең урта сроклы комплекслы программаһына» индереү планлаштырыла. Ошоноң арҡаһында Күлйорттау ятҡылығының ландшафттарын тергеҙеүгә китәсәк сығымдарҙы күҙаллау, бөтә Урал аръяғындағы техноген сәбәптәр арҡаһында боҙолған һәм бысранған тәбиғәт ландшафттарын тергеҙеү буйынса артабанғы стратегияны һәм тактиканы билдәләү мөмкин буласаҡ, — тип хәбәр итте төбәктең БР Тәбиғәттән файҙаланыу һәм экология министрлығы матбуғат секретары Нина Никандрова.


text:
Республикала Урман хужалығын үҫтереү концепцияһы раҫланды
Башҡортостанда 2012-2015 йылдарға Урман хужалығын үҫтереү концепцияһы раҫланды. Республика Хөкүмәтенең тейешле ҡарарына ҡул ҡуйылған да инде.
Концепцияла урмандар менән идара итеү һөҙөмтәлелеген арттырыу, урмандарҙы һаҡлауҙы һәм яҡлауҙы камиллаштырыу, урман ултыртыу һәм урман хужалығын кадрҙар менән тәьмин итеү буйынса саралар ҡаралған.
Башҡортостан Республикаһы Урман хужалығы министрлығының матбуғат секретары Айбулат Ғәйнуллин хәбәр итеүенсә, урман фонды Башҡортостан территорияһының өстән бер өлөшөнән ашыуын тәшкил итә. Республикала 6,3 миллион гектар майҙанда урман үҫә. Уларҙың 5,7 миллион гектары БР Урман хужалығы министрлығы ҡарамағында иҫәпләнә.


text:
Өфөлә донъя энергетикаһы мәсьәләләрен һәм Рәсәй яғыулыҡ-энергетика комплексы үҫешенең сценарийын тикшерҙеләр
Мәскәүҙең «Сколково» идара мәктәбе һәм «Башнефть» акционерҙар нефть компанияһы асыҡ акционерҙар йәмғиәтенең асыҡ семинары кесе йома Өфөлә уҙҙы. Сарала ҡатнашыусылар донъя энергетикаһының глобаль трендтарын һәм Рәсәй яғыулыҡ-энергетика комплексы үҫешенең сценарийын тикшерҙе.
Семинарҙы асыуҙа Башҡортостан Президенты Рөстәм Хәмитов, «Башнефть» акционерҙар нефть компанияһы асыҡ акционерҙар йәмғиәте президенты Александр Корсик һәм Мәскәүҙең «Сколково» идара мәктәбе Андрей Шаронов ҡатнашты.
Семинарҙа ҡатнашыусыларҙы республика Президенты Рөстәм Хәмитов сәләмләне:
— Иҡтисадта булған ауырлыҡтарға ҡарамаҫтан, беҙ оптимизм менән тулы, килеп тыуған мәсьәләләрҙе хәл итә алырыбыҙҙы аңлайбыҙ һәм беләбеҙ. Беҙгә, атап әйткәндә, нефть-газ тармағында иҡтисад сәйәсәтен нисек ҡороуҙа эксперт берләшмәһенең фекере мөһим. Нефть сығарыуҙың һандары һуңғы өс-дүрт йылда арта бара, был беҙҙе ҡыуандыра. «Башнефттең» эшләү осоронда ер аҫтынан бөтәһе 1,5 миллиард тонна нефть сығарылған. «Башнефттең» заводтарында ғына йылына 20 миллион тонналап эшкәртелә. Башҡортостандың нефть-газ-химия комплексы үҙ ваҡытында кластер булараҡ ойошторола: предприятиеларҙы сеймал сылбырҙары берләштерә, байтаҡ сикләмәләр була. Һуңғы йылдарҙа нимәнелер юғалттыҡ. Беҙгә санкциялар һәм язалар менән янағанда, яңы сәйәсәт шарттарында был технологик сылбырҙарҙы тергеҙеү мәсьәләһен тикшерергә кәрәк. Был беҙҙең өсөн РФ субъекты булараҡ мөһим. Беҙҙең хәл итергә кәрәк мөһим мәсьәләләр бар: кеше башына бюджет тәьминәте юғары түгел, бөтә кимәлдәргә 500 миллиард һум һалымды беҙҙең республика етештерә, ә бюджетта 125 миллиард һум ҡала. Дәүләттең үҙенең мәсьәләләре, проблемалары күп булғаны, федераль бюджеттан ресурстар алыуҙың ҡатмарлы булыуы аңлашылып та тора, беҙгә үҙебеҙҙең матди һәм етештереү базаһын нығытырға кәрәк, химия комплексы предприятиеларының үҫеше кәрәк.
«Башнефть» акционерҙар нефть компанияһы асыҡ акционерҙар йәмғиәте президенты Александр Корсик әйтеүенсә, Өфөлә асыҡ семинарҙың маҡсаты – энергетика тармағына бәйле булған, донъяла барған хәл тураһында һөйләшеү.
— Бөгөн бында ҡатнашҡан, «Сколково» етәкселәре киң белемгә эйә, — тип билдәләне Александр Корсик. — «Сколково» менән бер нисә йыл дауамында эшләйбеҙ: заводтарыбыҙҙы модернизациялау программаһын әҙерләгән, һалым системаһын анализлаған, үҫеш прогноздары буйынса консультация алған саҡтан. Семинарҙа фекерҙәр менән асыҡ алмашырға, артабан ҡайҙа йүнәлергә кәрәклеген аңларға, шулай уҡ конкуренттарҙың нимә эшләгәне менән «Башнефттең» нимә эшләгәнен сағыштырырға иҫәпләйбеҙ.
Власть менән бизнестың үҙ-ара йоғонто яһауы тураһында һөйләгәндә, Рөстәм Хәмитов, ҡайһы бер предприятиелар «коммерция серенә» һылтанып, үҙенең үҫеш пландарын йәшерә, тип билдәләне.
— Үҫештә ниндәй коммерция сере булыуы мөмкин? — тине Рөстәм Хәмитов. — Беҙ власть булараҡ, өс-биш йылдан һуң һалымдар менән нимә булырын, ниндәй предприятиелар барлыҡҡа киләсәген, күпме эш урындары асыласағын, предприятиеларҙан административ ҡаршылыҡтарҙы бөтөрөү өсөн, нимә эшләргә кәрәклеген аңларға тейеш. «Башнефть» бәйләнешкә бара, предприятиеның пландары тураһында беләбеҙ. Беҙгә власть менән бизнестың үҙ-ара килешеп эш итеүен көсәйтеү варианттарын ҡарарға кәрәк. Шул уҡ ваҡытта властың бизнес өҫтөндә өҫтөн булырға теләге юҡ, совет осорона ҡайтыу һәм план күрһәткестәрен формалаштырыу өлөшөндә лә бер ниндәй ҙә пландары юҡ. Әммә бизнес-планды, предприятиеның үҫеш стратегияларын ҡороу буйынса уртаҡ эш, властың был процестарҙа ҡатнашыуы зарур. Әлеге ваҡытта йыш ҡына хәҙерге ысынбарлыҡтан сығып тарҡау эшләйбеҙ, ә бизнес властың нимә ҡайғыртыуы тураһында белмәй.
Беренсе квартал йомғаҡтары буйынса Башҡортостан предприятиелары сәнәғәт производствоһы индексының кәмеүен күрһәтте.
— Башҡортостанда предприятиелар туҡтаманы, беҙ 600-ләгән төр продукция сығарабыҙ, — тип билдәләне Рөстәм Хәмитов. — Бындай субъекттар Рәсәй Федерацияһында ни бары дүрт йәки биш. Икенсе кварталда хәл яҡшырыр: миҙгеллек тәьҫир итте, тип уйлайым. Әммә беҙгә артабан да нисек үҫешеүҙе асыҡларға кәрәк. Ҡарарҙар ҡабул итеү мотлаҡ.


text:
Фото:
«Леруа Мерлен»дың асылыуы - Башҡортостандың Франция менән хеҙмәттәшлегендә беренсе аҙым
Фото:
— «Леруа Мерлен»дың асылыуы – Башҡортостан Республикаһының Франция предприятиелары менән хеҙмәттәшлегендә ни бары беренсе аҙым, ҙур, ҡыҙыҡлы проекттың башы ғына, — тине сауҙа комплексын асыу тантанаһында 25 майҙа Башҡортостан Президенты Рөстәм Хәмитов. — Беҙ бөгөн Францияның Рәсәйҙәге илсеһе менән артабан хеҙмәттәшлек итеүҙең төрлө варианттарын тикшерҙек, һәм перспективалар яҡшы ғына.
Сауҙа комплексы асылыуын республикала күптән көтәләр.
— Республика халҡының һәм был сауҙа предприятиеһын ойоштороусылар хыялының тормошҡа ашыуына шатмын,— тине Рөстәм Хәмитов. — Беҙ барыбыҙ ҙа бергәләп ауыр юл үттек, сабырлыҡ, ныҡышмалылыҡ, ҡыйыулыҡ күрһәттек. Бөгөн үҙәктең асылыуы – ошо сифаттарыбыҙ һөҙөмтәһе ул.
Тантаналы сарала Францияның Рәсәй Федерацияһындағы илсеһе Жан Де Глиниасти, «Леруа Мерлен Көнсығыш» компанияһының генераль директоры Венсан Гюффруа, Өфө мэры Павел Качкаев ҡатнашты.
Өфөләге магазин директоры Михаил Киянов Башҡортостан Президентын бында күрһәтелгән тауарҙар ассортименты менән таныштырҙы. Хыялыңдағы йортто төҙөү өсөн магазин кәштәләрендә 41 мең төрҙәге тауар тәҡдим ителә. Улар 15 бүлеккә урынлаштырылған.
Рөстәм Хәмитов сауҙа селтәрендә һатылған урындағы етештереүселәр тауарҙары менән ҡыҙыҡһынды. Беренсе булып «Ласселсбергер» яуаплылығы сикләнгән йәмғиәте хеҙмәткәрҙәре үҙенең изделиеларын күрһәтте. Республика башлығы Өфөләге «Евромастер» компанияһының корпуслы мебелдәре һәм шкаф-купелары сифатын да баһаланы.
Рөстәм Зәки улы магазинда әйбер һатып алыуҙан да баш тарта алманы. Республика Президенты, насадкаларҙың да тейешлеһен һайлап, отвертка алды.
— Тыштан ингән ишектәрҙе йүнәтеп ҡуйырға уйлағайным да, өйҙә отвертка булмауы асыҡланды, — тип ниңә был эш ҡоралын һайлауын аңлатты Рөстәм Зәки улы. — Бөгөн эштән ҡайтҡас, һуң булыуына ҡарамаҫтан, ишекте йүнәтеп ҡуям.
— Бындай сауҙа үҙәгенең асылыуы барыһына ла сигнал кеүек, — тип бөгөнгө ваҡиғаның әһәмиәтен һыҙыҡ өҫтөнә алды республика башлығы. — Был ошо тармаҡтағы ышаныслылыҡҡа, системалы яҡшы эш алып барылыуына гарантия.
Сауҙа комплексын асыуҙағы тотҡарлыҡтар сәбәптәренә туҡталып, Рөстәм Хәмитов, контроль-күҙәтеү органдары яғынан да, сауҙа селтәре йәһәтенән дә аңлашылмаусанлыҡтар булды, тип билдәләне.
— Беҙ бар ҡаршылыҡтарҙы ла бөтөрә алдыҡ. Мин айыҡ фекер еңгәне өсөн күҙәтеү органдарына ла, был комплекс төҙөлөшөндә ҡатнашҡандарға ла рәхмәт әйткем килә. Бындай цивилизациялы сауҙа формалары иң элек бөтөн Башҡортостан халҡы өсөн кәрәк бит.
Бынан тыш, республикала сауҙа селтәрҙәре булдырылыуы инвесторҙар өсөн сигнал булып тора. Хәҙер француз инвесторҙары менән сәнәғәт проекттарын тормошҡа ашырыуға ла оҙаҡ ҡалманы.
— «Альстом», «Сен-Гобен» компаниялары, тағы бер нисә француз фирмалары менән һөйләшеүҙәр алып барабыҙ, һәм бөгөн беҙ Франция илсеһе менән бик күп ҡыҙыҡлы, эстәлекле проекттарҙы тикшерҙек,— тип һыҙыҡ өҫтөнә алды Рөстәм Хәмитов. — Перспективалар һәйбәт.